Vučić ignorisao apele za pomoć radnicima, a danas Jura glavno žarište - NOVA stranka\n10.05.2020 Press služba borba, Jura, koronavirus, Leskovac, Naslovna, Nova stranka, opozicija, radnici 0\nNakon alarmantnih podataka o Leskovcu kao glavnom žarištu koronavirusa poslednjih dana i sve više zaraženih radnika, postalo je jasno da je u pitanju još jedan u nizu dokaza o neefikasnom i zakasnelom postupanju države u borbi sa pandemijom.\nIako sa režimskog vrha i iz samog Kriznog štaba svakodnevno dobijamo naizgled ohrabrujuće podatke o slabljenju zaraze u Srbiji, javnosti se prećutkuje činjenica da je samo u pogonima kompanije Jura čak 50 radnika obolelo. Sve više pozitivnih radnika iz dana u dan imamo tačno mesec i po dana od kada su sami štrajkom upozorili na nebezbedne uslove rada i nedostatak zaštitne opreme u fabrici. Podsećamo da je Nova stranka još na početku pandemije oštro osudila izjavu predsednika Aleksandra Vučića, koji je, ignorišući vest o tada prvom zaraženom radniku, poručio da "korona nikoga u Srbiji neće pobediti, pa ni njega". NOVA je i tada uputila predsedniku pitanje, na koje do danas nismo dobili odgovor - Vučiću, da li si siguran da korona neće pobediti nijednog radnika Jure?\nSa druge strane, podaci o desetinama novozaraženih zaposlenih govore sami za sebe. Ne samo što su bili prinuđeni da rade bez maski i rukavica i, zbog procesa proizvodnje, onemogućeni da drže distancu, radnici su ostali i bez zaštite kako svojih nadređenih, koji nisu sprovodili mere prevencije, tako i samog državnog vrha. I dok su fotografije radnika nabijenih jedni uz druge u prevozu do fabričkog pogona šokirale društvene mreže, a prvi oboleli u Leskovcu registrovani još početkom aprila, niko od nadležnih prstom nije mrdnuo da sasluša i zaštiti te ljude.\nStoga Nova stranka, iznad svega, obolelima želi brzo ozdravljenje i oporavak u ovim izazovnim vremenima za ceo svet, ali i njima, kao i svim građanima Srbije, obećava da ništa od svega na šta mesecima, pa i godinama upozoravamo, neće proći nekažnjeno. Prva prilika za to jesu izbori koji nas očekuju krajem juna, a na kojima će politička kazna režimu biti jasna poruka šta građani misle o njihovom kriminalu, neodgovornosti i primitivizmu proteklih 8 godina.\nPrevious article\tMladenović: Stroga kontrola vozila gradskog prevoza pre puštanja u saobraćaj Next article\tŽivković za N1: Izborni uslovi se ne rešavaju bojkotom, već borbom za Srbiju\nSaša Živić za Danas: Lek za opoziciju – osvojiti gradove\nŽivković za TV Naša: Protokol u Parizu posledica Vučićeve loše politike


MMF korigovao očekivanja o privrednom rastu Srbije - Ekonomski Savetnik\nдецембар 27, 2017 децембар 27, 2017 ekosavadmin 268 Views 0 Comments\nMeđunarodni Monetarni Fond je korigovao svoju procenu rasta ekonomije Srbije na 2,0% (u odnosu na prethodno očekivani rast od 3,0%). U obrazloženju se kao glavni razlog usporavanja rasta navodi podbačaj u proizvodnji električne energije u prvoj polovini godine, koji je bio uzrokovan sušom.\nIstovremeno, potvrđeno je očekivanje da će rast u bruto društvenog proizvoda Srbije u 2018. godini iznositi 3,5%.\nDalje se navodi očekivanje da će prosečni rast potrošačkih cena u Srbiji iznositi u toku 2017. godine 3,1%, dok bi u toku 2018. godine on trebao da bude 2,7%.\nDeficit tekućeg računa Srbije, računat učešćemu u bruto društvenom proizvodu je projektovan na nivou od 4,6% u 2017. godini i 4,2% u narednoj godini.\nIstovremeno se očekue da će se bruto dug Srbije u 2017. godini smanjiti na 67,1% BDP sa 73,1% u 2016, godini. U toku 2018. godine se očekuje dalje smanjenje na nivo od 64,5% BDP.\nU obrazloženju se navodi, da je ekonomska aktivnost u toku ove godine bila snažna zahvaljujući oporavku privatne potrošnje i značajnim stranim direktnim investicijama. Istovremeno, ubrzani su napori za rešavanje strukturnih slabosti. Suficitarno finansiranje budžeta je nastavljeno. Sve navedeno, uz smanjivanje zaduživanja u kombinaciji sa ekspanzivnom monetarnom politikom, doprinelo je rastu. I dalje niska inflacija ojačala je realne prihode. Kao rezultat toga, javni dug je značajno opao a spoljne slabosti su umanjene.\n← Posledice slabe tražnje za novim Ajfonom X\nNajbolje banke u svetu prema izboru Global Finance →


Windows Update greška 80244016, 8024402f ili c80003fa\nTakođe pogledajteRazumevanje postavki Windows zaštitnog zidaŠta je to proxy server?Windows Update greška 80244016, 8024402f ili c80003fa\nAko dobijete Windows Update greške 80244016, 8024402f ili 80003fa prilikom provere da li postoje ispravke, do njih je možda došlo zbog velikog broja zahteva za ažuriranje na Windows Update serverima. Zatvorite Windows Update, sačekajte 10 do 15 minuta i ponovo pokrenite Windows Update. Takođe možete sačekati da se Windows Update pokrene u vreme sledećeg planiranog ažuriranja.Do ove greške možda dolazi i zbog problema sa Internet vezom. Više informacija potražite u članku Rešavanje problema sa Internet vezom.\nAko i dalje dobijate ovu grešku kada proverite Internet vezu, to možda znači da program koji je pokrenut na računaru sprečava Windows Update usluge da pristupe Internetu. Programi koji možda ovo rade uključuju zaštitne zidove, antispajver softver, Veb akceleratore, Internet bezbednost, antivirusne programe ili proxy servere.\nZa korake koje možete preduzeti da biste otklonili ovaj problem pogledajte ovaj članak o greškama ažuriranja koje se odnose na vezu naMicrosoft Veb lokaciji. Ako se ova greška i dalje bude javljala, pogledajte ovu automatsku alatku za rešavanje problema na Veb lokaciji Microsoft podrške ili posetite lokaciju Microsoft Answers radi dodatne pomoći.Kodovi grešaka na koje se ovo primenjuje:


Marković: Do sledećeg marta 1200 novih radnih mesta : Nadlanu.com\nMarković: Do sledećeg marta 1200 novih radnih mesta\nObjavljeno 29. mar 2013. / 12:48:50\nKako kaže, to će, uz smanjenje nezaposlenosti, znatno smanjiti i broj siromašnih koji traže pomoć grada.\nDo marta 2014. godine u Jagodini će biti otvoreno 1.200 novih radnih mesta u Industrijskoj zoni, gde će ovog proleća dva italijanska i jedan ruski investitor početi izgradnju fabrika, precizirao je Marković.\n"Danas se za pomoć javilo oko 1.000 ljudi, to je za nekoliko stotina manje nego prošle godine, a to znači da su oni koji su dolazili ranije našli neki posao ili se na drugi način snašli", rekao je Marković.\nDanas su za pomoć došli stari, bolesni kojima treba novac za lekove, samohrane majke, porodice sa više dece i svi su dobili 2.000 do 5.000 dinara, zavisno od težine socijalnog slučaja i broja dece i nezaposlenih u porodici, napomenuo je Marković.\nMarković je ponovio da se, on i Jedinstvena Srbije, čiji je lider, zalažu za pomoć "majkama koje nigde ne rade a rađaju decu".\n"Mi to u Jagodini radimo, trudnice od trećeg meseca trudnoće do navršene godine dana detetu, dobijaju mesečno 12.000 dinara. To nije dovoljno da se radi samo u Jagodini i tamo gde je Jedinstvena Srbija u vlasti, to treba da se radi u celoj Srbiji", rekao je Marković.\nTražimo da se rebalansom budžeta za ovu godinu, a ako to nije moguće da se u budžetu za narednu godinu, obezbede sredstva za majke koje ne rade i da ta sredstva dobijaju dok dete ne napuni tri godine, dodao je Marković.\nMarković je najavio od 1. aprila besplatne lekarske preglede po mesnim zajednicama za sve građane.\ndragan marković palmajagodinanezaposlenostradna mesta


Hezbolah upozorio Izrael i SAD: Iranski tanker krece kaLibanu\nTanjug 19. avgusta 2021. 14:09\nBEJRUT – Lider proiranske šiitske militantne grupe Hezbolah Hasan Nasrala najavio je danas da će iranski tanker sa gorivom isploviti ka Libanu u roku od nekoliko sati i upozorio Izrael i SAD da ne presreću tanker.\nKako prenosi AP, isporuka, koju je organizovao Hezbolah, predstavlja očigledno kršenje američkih sankcija SAD uvedenih Teheranu, nakon što je bivši američki predsednik Donald Tramp pre tri godine povukao svoju zemlju iz nuklearnog sporazuma Irana i svetskih sila.\nNasrala je u govoru na televiziji rekao da će tanker, koji prevozi dizel, pratiti i drugi brodovi s ciljem da se u Libanu ublaži nestašica goriva, koja već nedeljama parališe tu zemlju.\nOn međutim nije rekao na koji način će Liban platiti gorivo, ali je u ranijem govoru nagovestio da bi moglo biti plaćeno u libanskim funtama. Ta valuta je, kako navodi AP, izgubila više od 90 odsto svoje vrednosti od početka ekonomske krize u Libanu u oktobru 2019. godine.\n„Želeo bih da kažem da će se u trenutku kada tanker isplovi u roku od nekoliko sati i uđe u more, smatrati da je na teritoriji Libana“, rekao je Nasrala, dodajući da Zapad nameće opsadu Libanu, uzrokujući trenutnu krizu.\nHezbolah i njegovi saveznici optužuju SAD i neke arapske zalivske zemlje za kažnjavanje Libana zbog vojnih aktivnosti Hezbolaha u drugim zemljama, uključujući Siriju i Irak.\n„Rekao sam Amerikancima i Izraelcima da je ovo libanska teritorija“, rekao je Nasrala govoreći o tankeru, ne objašnjavajući šta će njegova grupa učiniti ako ga presretnu.\nLibanci su nedeljama čekali u dugim redovima na benzinskim pumpama da napune rezervoare za automobile.\nZa nestašice se krivi krijumčarenje, gomilanje i nemogućnost vlade da obezbedi isporuke uvoznog goriva.\nLiban je decenijama bio suočen sa isključenjima struje, delimično zbog široko rasprostranjene korupcije i lošeg upravljanja. Ta mediteranska nacija od šest miliona stanovnika, uključujući milion sirijskih izbeglica, blizu je bankrota, prenosi AP.


Bijeljina želi fudbalski centar - UGLJEVIK.INFO\nNaslovna RS/BiH Bijeljina Bijeljina želi fudbalski centar\nBijeljina jedan od kandidata za domaćina fudbalskog centra.\nSvjetska fudbalska federacija FIFA obezbijedila je 400.00 dolara za izgradnju fudbalskog centra u Republici Srpskoj.\nFudbalski savez Republike Srpske treba da odluči gdje bi taj centar trebao biti sagrađen. Za sada su ragovarali sa čelnim ljudima Prnjavora, koji su itekako zainteresovani da kod njigh bude sagrađen.\nNišta manje želje nemaju ni u Bijeljini gdje je boravio predsjednik Fudbalskog saveza Republike Srpske Mile Kovačević.\n„Da bismo odlučili koja lokalna zajednica će dobiti fudbalski centar na osnovu implementacije projekta ‘FIFA gol’, posjetićemo svih sedam područnih fudbalskih saveza na republičkom nivou i na licu mjesta utvrditi kakve su ponude i stavovi lokalnih zajednica. Bijeljina je zainteresovana i ima ozbiljan potencijal za izgradnju ovog centra“, istakao je Kovačević, prenose „Nezavisne“.\nRealizacija projekta će podrazumijevati izgradnju dva fudbalska terena, jednog sa prirodnom, a drugog sa vještačkom travom. Mile Kovačević, predsjednik Fudbalskog saveza Republike Srpske, razgovarao je sa Mićom Mićićem, gradonačelnikom Bijeljine,\n„Bijeljina prema novom regulacionom planu u blizini Brijesnice ima zemljište predviđeno za izgradnju ovakvog sportskog centra. Planirana je izgradnja ukupno četiri terena, a takođe u dugoročnom planu je i izmještanje gradskog stadiona sa dosadašnje lokacije i izgradnja novog i svih pomoćnih stadionskih sadržaja u fudbalskom centru“, naveo je Mićić.\nPrevious article Futsal reprezentacija Srbije od četvrtka u borbi za plasman na EP\nNext article Nježna tratinčica: Snažni borac koji čisti tijelo i olakšava probavu


CUSTOMTWITTER.BIZ - Страница 3 од 6 - Od transistora do sklopova računara\nOni se povezuju sa USB-a i imaju fiksnu lokaciju u štandu na tabeli. Njihova prednost je suspenzija, pa čak i kresni stolovi tokom neuspele akcije ne bi trebalo da ih…\nU drugoj od maja 2005 u 1 popodne, informativna stanica ČT24 započela je emitovanje, a publiku je dočekala Bohumil Klepetko. Prvo putem interneta i satelitske televizije, ali posle početka koji…\nPrema spekulacijama, Sonos priprema novi kafić za leto, koji je sledeći da bi se preskupili skuplji i malo bolji zvučna traka. Nova predstava: 5 (2015 veliki muzički zvučnik) i sub…\nTo bi moglo da promeni češki TV tržište. Philips vam omogućava da probate svoju Ambulitno TV besplatno na mesec dana kod kuće. Cilj manifestacije je da se ova tehnologija pokaže…


Tri mjeseca prije kraja godine isporučeno 365.000 m3 više vode od ugovorene količine\nsrijeda, 09 oktobar 2019 09:59\nJavno preduzeće Regionalni vodovod Crnogorsko primorje je i tokom upravo završene ljetnje turističke sezone 2019. godine, uprkos vanrednim uslovima poslovanja, uspio da, bez prekida i u zahtijevanim količinama, isporuči opštinama na primorju potrebne količine vode.\nZaključno sa 30. septembrom 2019. godine, isporučeno je 7.529.549 m3 vode, to jest tri mjeseca prije kraja godine isporučeno je ukupno 365.000 m3 više od ugovorene količine za cijelu 2019. godinu, pri čemu se poslednjih dana isporučuje čak 200 % više vode od ugovorima definisane količine za sve vodovode.\nIako se značajno kasnilo sa planiranim aktivnostima na pripremi regionalnog vodovodnog sistema za rad u ljetnjoj turističkoj sezoni uslijed 268 dana duge blokade transakcionih računa preduzeća, dodatnim i vanredno predanim angažmanom svih zaposlenih u Regionalnom vodovodu, kao i zahvaljujući podršci poslovnih partnera, sistem je u rekordnom roku doveden u pogosku spremnost koja je garantovala pouzdan rad u periodu kada iskorišćenost trenutnih kapaciteta sistema dostiže i do 75 % , a što sa druge strane svjedoči da je iza nas još jedna, po posjećenosti, izuzetno uspješna ljetnja turistička sezona na Crnogorkom primorju.\nImajući u vidu značaj regionalnog vodovodnog sistema po uredno vodosnabdijevanje, ali i po stvaranje infrastrukturnih pretpostavki za dalji razvoj trističkog proizvoda na Crnogorskom primorju, Regionalni vodovod je pokrenuo značajne razvojne aktivnosti tokom 2019. godine, u prvom redu na povećanju kapaciteta sistema kojim se snabdijevaju opštine Kotor, Tivat i Herceg Novi, gdje je zabilježen neočekivan rast potrošnje vode uslijed značajnih investicija u turističkom sektoru. U tu svrhu je u saradnji sa Evropskom bankom za obnovu i razvoj (EBRD) raspisan međunarodni tender za izgradnju cjevovoda za priključenje opštine Herceg Novi na regionalni vodovodni sistem, procijenjene vrijednosti 1,5 miliona eura, bez PDV-a.\nTakođe, u saradnji sa Upravom za saobraćaj, privode se kraju aktivnosti na pripremi tendera za izgradnju još jednog cjevovoda regionalnog vodovodnog sistema na dionici Budva -Tivat, koji će se u najvećem dijelu graditi u sklopu radova na izgradnji bulevara Jaz – Tivat. Procijenjena vrijednost izgradnje predmetnog cjevovoda iznosi 10 miliona eura bez PDV-a i finansiraće se putem povoljnog kreditnog aranžmana kod EBRD. Predmetni aranžman sa EBRD će, u saradnji sa Opštinom Bar i Vladom Crne Gore, biti iskorišćen i za sprovođenje aktivnosti za projektovanje i izgradnju vodovodne i kanalizacione infrastrukture u naselju Dobra voda, čime će se započeti sa konkretnim koracima ka rješavanju višedecenijskih problema na ovom bezvodnom području koje ima izuzetan turistički potencijal.\nU saradnji sa resornim ministartvima i Vladinom kancelarijom za evropske integracije, dobijen je grant od oko 1,1 milion eura za razvojne aktivnosti predviđene projektom prekogranične saradnje IPA INTERREG CBC Italija-Albanija-Crna Gora. Navedenim programom je planirana nabavka mjerne i regulacione opreme i opreme za detekciju gubitaka, ali i značajne aktivnosti na zaštiti izvorišta Bolje Sestre, jedinog regionalnog izvorišta u Crnoj Gori, koje se od 2017. godine nalazi na Mapi UNESCO-a, kao jedno od 150 najznačajnijih karstnih izvorišta na svijetiu. U tom smislu će se sprovesti aktivnosti na utvrđivanju 3. zone zaštite izvorišta, povećanju kapaciteta izvorišta i kontroli kvaliteta podzemnih voda u 2. zoni zaštite izvorišta.\nViše iz ove kategorije « Promocija monografije o Tomu Pavićeviću na Cetinju Petrovac: Dom za stare, gradnja dodatnog objekta u punom je jeku »


Obradović: Zašto se finansira nelegalna gradnja Kazališta u Mostaru! - 24sata.ba\nU obrazloženju amandmana Obradović je akcentirao, dobro poznate, činjenice da je izgradnja zgrade Hrvatskog narodnog kazališta, već decenijama u Mostaru tretirana isključivo kao političko pitanje. Zgrada kazališta nikada nije dobila potrebna rješenja za gradnju. Bespravno je i bez saglasnosti gradskih vlasti podignuta na lokalitetu nekadašnje robne kuće HIT, odnosno lokalitetu nekadašnjeg Lakišića harema. Nalazi se u Centralnoj zoni Grada Mostara gdje gradske vlasti, upravo zbog međunacionalnih političkih trvenja, nikada nisu uspjele usvojiti regulacioni plan.Vlada entiteta FBiH bi se usvajanjem prijedloga da se sa 2.000.000 (dva miliona) KM finansira izgradnja zgrade Hrvatskog narodnog kazališta svrstala na jednu stranu u Mostaru.\n– Vlada Federacije treba podržavati rad HNK, programe i zaposlenike – te je 400.000 KM adekvatan prijedlog sufinansiranja, ali izgradnja zgrade na mjestu gdje su vođene teške borbe tokom devedesetih bila bi katastrofalna politička odluka koja bi favorizirala samo jednu stranu u Mostaru, uništila bi i ideju Centralne zone koja treba da integriše i okuplja sve stanovnike Mostara, te je zbog toga diskriminatorna i imala bi negativne posljedice po zajedničku budućnost u Mostaru – naveo je Obradović.\n– To su spomenici koji jesu i briga entiteta Federacija, te bi sa dodatnih 1.600.000 (milion i šest stotina hiljada) KM ova oblast bila adekvatnije tretirana, a politički bi to značilo da je ovaj entitet opredijeljen za toleranciju, jednak tretman građana Mostara, kao i da brine o svom istinskom nasljeđu – zaključio je Obradović.


Burno na sednici parlamenta RS: Verbalni obračun Dodika i šefa poslanika Kluba poslanika SDS - Politika - Dnevni list Danas\nPočetna » Politika » Burno na sednici parlamenta RS: Verbalni obračun Dodika i šefa poslanika Kluba poslanika SDS\nPredsednik Kluba poslanika Srpske demokratske stranke (SDS) u Narodnoj skuštini Republike Srpske udaljen je s današnje sednice parlamenta u Banjaluci zbog verbalnog sukoba sa srpskim članom Predsedništva BiH i liderom Saveza nezavisnih socijaldemokrata (SNSD) Miloradom Dodikom.\nStanić je prethodno glasno reagovao tokom govora srpskog člana Predsedništva BiH Milorada Dodika koji je rekao da je Stanić pre nekoliko godina tražio od njega dva miliona maraka (milion evra) da pređe u SNSD.\nDodik je to izneo posle Stanićevih optužbi vladajućeg SNSD-a za kriminal i korupciju u Republici Srpskoj.\nPosle pauze, kako bi se smirila situacija, Stanić se vratio u skupštinsku salu.\nDodik je u uvodnom govoru optužio opoziciju da iznosi laži o teškoj finansijskoj situaciji RS: „Pričajte šta hoćete, treba da istrpim mnoge stvari, ali nemojte masovno lagati. Zašto je u RS ovoliki stepen mržnje između opozicije i vlasti, zašto se ne možemo objediniti oko nekih tačaka?“, kazao je Dodik.\n„Podvaljuju nam 25 godina visokog predstvnika. Dajte da završamo nešto kao ozbiljni ljudi. Uporno lažete. Naša jedina šansa je da pokažemo da smo zdravo političko društvo, čiji je srpski nacionalni interes dominanatan“, kazao je Dodik.\nIz opozicije su pozvali Dodika da ne vređa opozicione poslanike, već da on i njegova stranka polože račune narodu.\nSDS je najavila da neće podržati Dodikov predlog za pregovore s Federacijom BiH, jer je to „nerealno i neozbiljno pitanje“.\nSrpski član Predsedništva BiH i lider Saveza nezavisnih socijaldemokrata (SNSD) Milorad Dodik izjavio je u Narodnoj skupštini Republike Srpske da se „u RS se ne sprovodi operativini proces secesije kao što mnogi hoće da prikažu“.\n„Mi ne preduzimamo nijedan korak povezan sa secesijom, ne preduzimamo nijedan korak koji bi išao ka tome da se ugrozi teritorijalni integritet BiH, ali ono što mi radimo jeste da želimo da razgovaramo“, kazao je Dodik.\nOn je dodao da ako svi razgovori ne budu uspeli, kao što nisu do sada, „onda je logično da se razgovara o tome šta onda“.\n„Onda je časnije, moralnije, ljudskije, patriotski pozivati na to da se mirnim putem raziđemo ako ne možemo ni ovako tesno da živimo. Onda je to bolja varijanta nego da vodimo bilo kakav sukob ili rat“, kazao je Dodik.\nPrema njegovim rečima, važno je da Narodna skupština RS zauzme stav o važnim pitanjima.\nDodik je dalje kazao da se desilo „mnogo prevara u sprovođenju Dejtonskog sporazuma“ i da je „međunarodni pravni poredak dodatno srušen i urušen“.\n„Ponekad veoma deprimirajuće deluje da se pozovete na međunarodne norme i ugovore kakav je Dejtonski sporazum. BiH je otišla na put koji još može delimično da se vrati. Najveći srpski interes bi bio da možda ne raspravljamo o ovome na način kako to činimo nego da pustimo taj put“, istakao je Dodik.\nPrema njegovim rečima, SAD su se opredelile da sve vreme podržavaju Bošnjake koji „zagovaraju priču o građanskom uređenju države“.\nGovoreći o svojim sastancima s predstavnicima zemalja EU, naveo je da su neki od njih istakli da BiH nikada neće ući u EU dok se ne ukine odredba o konstitutivnosti naroda u BiH.\n„Dakle, sve ovo što sada radimo je neka vrsta prevare u koju mi polako ulazimo i u kojoj mi dajemo sve više sebe. Nike baš tako bezazleno poređano 14 prioriteta, pogotovo nije bezazlena priča o njima i prioritetima u okviru njih“, naveo je Dodik.\nKlub SNSD-a u Narodnoj skupštini Republike Srpske predložio je nekoliko zaključak u okviru tačke dnevnog reda „Inicijativa za razgovor i dijalog između strana Republike Srpske i Federacije BiH, kao i tri konstitutivna naroda Srba, Hrvata i Bošnjaka o mogućim rešenjima za BiH“, što je predlog Kluba poslanika SNSD-a.\n„Narodna skupština RS konstatuje da od potpisivanja Opšteg sporazuma za mir u BiH došlo do nedopustivog prekrajanja i kršenja sporazuma, naročito Aneksa 4 Ustava BiH“, navodi se u jednom od predloženih zaključaka, koje je pročitao poslanik Igor Žunić.\nU drugom zaključku se navodi da „Narodna skupština RS konstatuje da Republika Srpska ugovorna strana i da prava i obaveze RS prositiču iz međunarodnog ugovora Opšteg okvirnog sporazuma za mir u BiH“.\n„Narodna skupština RS naglašava da se BiH sastoji od dva entiteta: Republike Srpkse i Federacije BiH, kao i tri konstitutuvna naroda: Srba, Hrvata i Bošnjaka. Narodna skupština RS kao nosilac suvereniteta prihvata samo entitete i konstitutivne narode u BIH“, piše u jednom od predloženih zaključaka.\nDodik: Vežba na Manjači neće biti vežba NATO, već BiH i SAD, a na leto vežba i sa Vojskom Srbije\nSrpski član Predsedništva BiH Milorad Dodik izjavio je danas da u drugoj polovini maja na planini Manjači kod Banjaluke neće biti vežba NATO-a, već, kako je naveo, „simultana vežba Oružanih snaga BiH (OS BiH) i Sjedinjenih Američkih Država“.\nTa vežba biće „više onlajn, s delom gađanja pešadijskom municijom“, rekao je on.\nVežba „Brzi odgovor 21“ u drugoj polovini maja biće u sklopu multilateralne vežbe „Branilac Evrope 21“ u organizaciji američke Komande kopnenih snaga za Evropu i Afriku (USAEUR-AF).\nOS BiH će u vežbi učestvovati s 500 pripadnika iz sastava Bataljonske grupe lake pešadije – deklarisane jedinice po NATO-ovom Konceptu operativnih sposobnosti, dok će Oružane snage SAD učestvovati kopnenim i vazdušnim komponentama s više od 700 pripadnika.\nDodik je kazao da je 2017. godine bilo predviđeno da se iznad Manjače iz aviona F10 projektilima s osiromašenim uranijem gađaju mete na Manjači, ali da je on to odbio, te toga nije bilo, a „sada imate da se dešava ova simulacija. Imate pravo misliti šta hoćete, ali tako je“, rekao je on.\nDodik je najavio da će letos biti priređena i takva vežba OS BiH i Vojske Srbije, takođe na Manjači i da je „ponosan što će posle 25 godina srpska vojska (Vojska Srbije) doći na Manjaču“.\n„Ja sam doneo tu odluku i srce mi je veliko“, kazao je Dodik.\nBratić: Napuštanje Dejtona značilo bi vraćanje Ustava Republike BiH\nPoslanik Stranke demokratske akcije (SDA) u Skupštini Republike Srpske Senad Bratić izjavio je da bi napuštanje Dejtonskog sporazuma značilo da se na snagu vraća Ustav Republike Bosne i Hercegovine, koji je bio na snazi pre potpisivanja mirovnog sporazuma za BiH.\n„Ako se izađe van okvira Dejtona, na snagu se vraća Ustav Republike BiH. Odluka je na vama. Vi dobro razmislite kako se avanture završavaju“, rekao je Bratić u parlamentu RS povodom inicijative vladajućeg Saveza nezavisnih socijaldemokrata (SNSD) o pregovorima sa Federacijom BiH o mogućim rešenjima za BiH.\nOn je ocenio da je predloženi dokument „pun netačnih tvrdnji, posebno u vezi sa tumačenjem Ustava BiH i Dejtonskog sporazuma“.\n„Ne stoji tvrdnja da se BiH sastoji od dva entiteta. Entiteti su kao unutrašnje administrativno uređenje BiH. Ne postoji državni suverenitet RS i Federacije BiH, već samo države BiH“, rekao je Bratić.\nDodao je da su oba entiteta nastala Dejtonom, Ustavom BiH, odnosno Aneksom 4 Dejtonskog mirovnog sporazuma.\n„Entiteti su administrativne jedinice, a ne nosioci suvereniteta“, istakao je poslanik SDA.\nPrema njegovim rečima, „ne može se zadržati nešto što niste imali“, dodajući da je državni suverenitet vezan samo za državu BiH, a ne za entitete.\nBratić je dalje naveo da „BiH nije nastala, već da je postojala i pre, a da su RS i Federacija BiH nastale Dejtonskim sporazumom“.\n„BiH nije sastavljena od entiteta, već se entiteti nalaze u sastavu BiH. BiH nije državna zajednica. BiH je država koja se sastoji od dva entieta, Brčko distrikta, sa entitetskom linijom razgraničenja“, rekao je on.\nBratić je ocenio da Narodna skupština RS treba da se rukovodi dobrim namerama, u interesu svih njenih građana.\n„Započnimo dijalog u ovoj skupštini. Počnimo donositi prave odluke. Treba da se vodi dijalog na osnovu Ustava. Svaki izlazak iz toga je neustavan, nezakonit“, istakao je Bratić.\nSkupština RS danas raspravlja o „Inicijativi za razgovor i dijalog između strana Republike Srpske i Federacije BiH, kao i tri konstitutivna naroda Srba, Hrvata i Bošnjaka o mogućim rešenjima za BiH“.\nMilorad DodikNarodna skupština Republike SrpskeSDSBanjaluka\nJedno reagovanje na “Burno na sednici parlamenta RS: Verbalni obračun Dodika i šefa poslanika Kluba poslanika SDS”\n12. maja 2021. u 06.19\nSrbi mogu da izgube entitet koji su tako krvavo dobili jer se dele po starom obicaju. Po nacionalnom pitanju ne sme biti deobe, tu nema kompromisa. Druga strana jedva ceka da vidi ledja Dodiku i oslabi nacionalno jedinstvo. To narod treba da gleda kad bira, inace ostace bez RS, dobiti americku demokratiju u kojoj nece imati nikakva prava, sem obilja sarenih laza.\nSvet • 10.06.2021. 18:57\nSvet • 10.06.2021. 18:39\nTviter uklonio objavu Dodikove kćerke „Živeo Ratko Mladić!“


Zna se ko ali ne i kako se utopio u Nišavi - Naslovi.net vesti\nIdentifikovan utopljenik u Nišu: Telo koje pluta Nišavom primetio je gost kafića na splavu\nNiška policija identifikovala je muškarca čije telo je pronadjeno u utorka u Nišavi. Kako se nezvanično saznaje, muškarac je identifikovan na osnovu otisaka prstiju, jer niko od rodbine i prijatelja nije prijavio njegov nestanak. Reč je o Nišliji starom 65 godina, bez kriminalnog dosijea, ali... »\nIdentifikovan utopljenik u Nišu, bio sklon alkoholu\nKako Beta nezvanično saznaje, muškarac čije telo je pronađeno u utorak identifikovan je na osnovu otisaka prstiju, jer niko od rodbine i prijatelja nije prijavio njegov nestanak\nNiška policija identifikovala je muškarca čije telo je pronađeno u utorak u Nišavi, saznaje agencija Beta. Kako Beta nezvanično saznaje, muškarac je identifikovan na osnovu otisaka prstiju, jer niko od rodbine i prijatelja nije... »\nFoto: MONDO, Lana Stošić Kako Beta nezvanično saznaje, muškarac je identifikovan na osnovu otisaka prstiju, jer niko od rodbine i prijatelja nije prijavio njegov nestanak. Reč je o Nišliji starom 65 godina, bez kriminalnog... »\nNiš: Identifikovan utopljenik\nNiš -- Niška policija identifikovala je muškarca čije telo je pronadjeno u utorka u Nišavi, saznaje agencija Beta.\nKako Beta nezvanično saznaje, muškarac je identifikovan na osnovu otisaka prstiju, jer niko od rodbine i prijatelja nije prijavio njegov nestanak. Reč je o Nišliji starom 65 godina, bez kriminalnog dosijea, ali sklonom alkoholu.... »\nIdentifikovan utopljenik u Nišu\nTango Six pre 5 minuta\nPC Press pre 17 minuta


NDNV: Neprihvatljivo učešće novinara i urednika u kampanji za izbore za nacionalne savete | Autonomija\nNDNV: Neprihvatljivo učešće novinara i urednika u kampanji za izbore za nacionalne savete\nTo je praksa koja se mora prekinuti zbog toga što je u suprotnosti sa konceptom medijskih sloboda, ali i dobrim ukusom\nNezavisno društvo novinara Vojvodine (NDNV) ocenilo je danas kao neprihvatljivo učešće pojedinih novinara i urednika medija u političkim kampanjama za izbore za nacionalne savete nacionalnih manjina, koji će biti održani 26. oktobra ove godine.\nNDNV je u saopštenju za javnost naveo da je primećeno da se u prethodnom periodu pojedini urednici i novinari medija na jezicima nacionalnih manjina nalaze na partijskim listama i da aktivno učestvuju u kampanjama.\n“To je praksa koja se mora prekinuti zbog toga što je u suprotnosti sa konceptom medijskih sloboda, ali i dobrim ukusom”, navodi NDNV u saopštenju.\nDodaje se da novinari i urednici mogu da se bave aktivnim političkim angažmanom, ali da u tom slučaju imaju obavezu da prestanu da se bave uredničkim i novinarskim delovanjem.\nNDNV podseća da Kodeks novinara Srbije jasno propisuje da „aktivno zagovaranje u političkoj, izbornoj ili medijskoj kampanji, ne može da se obavlja istovremeno s novinarskim i uredničkim poslom“.\nTakođe, u Kodeksu je navedeno da „novinari ne mogu da učestvuju u političkim kampanjama, da nose partijska obeležja ili da se izjašnjavaju u korist i u ime nekog političkog kandidata“.


Podržana ideja o sarajevskom Jevrejskom groblju kao svjetskoj baštini UNESCO-a – BHDINFODESK\nPodržana ideja o sarajevskom Jevrejskom groblju kao svjetskoj baštini UNESCO-a\nby Admin1 28/12/2016 28/12/2016 0312\nČlanovi Državne komisije za saradnju s UNESCO-om na današnjoj sjednici u Sarajevu podržali su inicijativu za nominaciju Jevrejskog groblja u Sarajevu za upis na Listu svjetske baštine UNESCO-a.\nZaključeno je da je kao prvi korak potrebno pripremiti nominaciju za upis Jevrejskog groblja u Sarajevu na Tentativnu listu svjetske baštine te će incijativa s preporukom da se formira ekspertski tim koji će raditi na pripremi nominacije biti dostavljena Federalnom ministarstvu kulture i sporta.\nKomisija za očuvanje nacionalnih spomenika BiH proglasila je Jevrejsko groblje nacionalnim spomenikom Bosne i Hercegovine 2004. godine. Jevrejsko groblje u Sarajevu je drugo po veličini jevrejsko groblje u Evropi, odmah nakon jevrejskog groblja u Pragu.\nČlanovi Državne komisije za saradnju s UNESCO-om podržali su i inicijativu za upis sevdalinke i Dana kosidbe na Kupresu na UNESCO Reprezentativnu listu nematerijalne baštine čovječanstva, te će se inicijative dostaviti Federalnom ministarstvu kulture i sporta s preporukom da se formiraju ekspertski timovi za pripremu nominacija.\nDržavna komisija za saradnju BiH s UNESCO-m podržala je nominaciju Dragoljuba Mirjanića za UNESCO/Ekvatorijalna Gvineja međunarodnu nagradu za istraživanje u polju prirodnih nauka za 2016. godinu.\nPodržani su i zahtjevi za pokroviteljstvo UNESCO-a za XXXIII Međunarodni festival Sarajevska zima i IV Bijenale savremene umjetnosti u Konjicu te će takav prijedlog biti dostavljen UNESCO-u – saopćeno je iz Državne komisije za saradnju s UNESCO-om.\nSarajevo: Obilježeni godišnjica Ahdname sultana Fatiha i Deklaracije o pravima građana BiH\nEditor 02/07/2020 03/07/2020\nBHD Info Desk Administrator 06/06/2020 06/06/2020


Erdogan ipak odlučio pomoći BiH - Avion s medicinskom pomoći iz Turske sletio u Sarajevo\nTeretni avion s medicinskom pomoći koju je Turska poslala Bosni i Hercegovini sletio je na Međunarodni aerodrom Sarajevo\nPomoć Turske ranije danas je dostavljena Srbiji, objavili su tamošnji mediji, a iz Turske pomoć stiže i Crnoj Gori, Sjevernoj Makedoniji i Kosovu.\nNa medicinskoj pomoći, koja je poslana odlukom predsjednika te zemlje Recepa Tayyipa Erdogana u spomenute zemlje, na turskom i jezicima država kojima je poslano, nalaze se riječi velikog mislioca Mevlane: “Nakon očaja, mnoge nade cvjetaju, baš kao što se nakon tame hiljade sunaca otvaraju i počinju da sijaju.”\nIz Ankare je jutros poletio teretni avion s medicinskom pomoći koju je Turska zemljama regiona. Turska je u cilju pomoći u borbi protiv virusa korona, odlukom predsjednika te zemlje, poslala medicinsku pomoć za pet zemalja koje su to zatražile.\nKomšić o hapšenju Novalića: “Ovo podsjeća na aferu...


Albanci u mestu Vojteš, na pravcu iz južne Kosovske Mitrovice ka mestu Banje, na barikadi od zapaljenih guma, gađali su flašama ekipu "Tanjuga". Tokom izveštavanja o blokadama puteva napadnute i dve reporterke "Dojče velea".\nTanjug navodi da je oko 200 ljudi blokiralo put vozilima, zapalili su automobilske gume, a preko celog puta postavljeni su transparenti na albanskom jeziku na kojima se Srbi optužuju za genocid.\nNa parolama se nalazi transparent sa slikama nestalih i ubijenih iz tog kraja.\nIako je bilo prisutno četiri-pet policajaca, izveštačima Tanjuga je rečeno da ne mogu da garantuju za njihovu bezbednost.\nPolicija pred barikadom savetovala je izveštačima Tanjuga da se okrenu i odu, jer je mnogo „mladih i nervoznih“, kako je rečeno, pa bi mogla da poleti kamenica.\nPojedini okupljeni provocirali su Tanjugovu ekipu dobacivanjem, a pred odlazak su novinare gađali flašama.\nKPS je prisutna duž čitave magistrale, a Albanci na barikadi nose albanske zastave.\nTokom izveštavanja o blokadama puteva napadnute su i dve reporterke Dojče velea, ali su uspele da se vrate ka severu Kosova uz pomoć lokalaca i policije.\nReporterke Sanja Kljajić i Elona Elezi parkirale su automobil srpskih registarskih oznaka kod mesta Prekaz gde su se u tom trenutku nalazile jedinice Kfora, prenosi Dojče vele.\nPosle povlačenja međunarodnih snaga, grupa od desetak demonstranata sa barikada ih je preteći okružila, govoreći da ih „provociraju“ tablicama i tražila od Sanje Kljajić da pokaže lične dokumente pošto ne govori albanski, kako bi videli da li je Srpkinja.\nPrema rečima dopisnica Dojče velea, kosovska policija je reagovala profesionalno i držala demonstrante na odstojanju dok su im lokalni Albanci zaposleni na benzinskoj pumpi pomogli da skinu srpske tablice i krenu ka severu Kosova.\nDojče vele navodi da su prilikom izveštavanja sa barikada napadnuti i novinari Insajdera.\nBorjan Jovanovski: I ovaj intervju će vlast kvalifikovati kao pljuvanje po Makedoniji\nGrupa Za slobodu medija podseća tužilaštvo na brojne slučajeve napada na novinare\n← Petar Jeremić podneo ostavku na mesto predsednika IO UNS-a\nDve reporterke Dojče velea napadnute na Kosovu →


OBRAĆAJUĆI se javnosti predsednik Aleksadar Vučić je komentario i ekološke proteste.\nPredsednik ističe su ekološki protesti najvećim delom politički, iako ima mnogo ljudi koji iskreno veruju da je to važna tema.\n- Ne kritikujem ljude koje traže rešenja za čistiji vazduh - rekao je Vučić.\n- Verujem da je zaštita životne sredine važna tema. Ne kritikujem ljude koji su došli da traže rešenje za čistiji vazduh. LJudi su počeli da primećuju ekološke probleme, više nije glavno pitanje da li će imati posao, nije bilo tako pre 10 godina. Primetnija je sada jer su ljudi tada brinuli kako će da prežive - poručio je Vučić.\nPrema njegovim rečima, "To je pitanje boljeg kvaliteta života, ne preživljavanja."\n- Zato pravimo gasovode. Vlada će, i što su tražili i što nisu tražili, to da prihvati, neće imati razloge da protestuju. Kada sam razgovarao sa ljudima o zakonu o eksproprijaciji, odbio sam da potpišem zakon. Prihvatio sam čak i besmislene zahteve da se vidi da nije bio razlog stvarni oko referenduma i narodne inicijative, nego da to rade političari. I ti na protestima, većina ljudi voli Srbiju - rekao je Vučić.\nVUČIĆ O RIO TINTU: Razmatra se raskid ugovora, moramo da obezbedimo novac za tuđe greške\nNOVI ČOVEK NA ČELU EPS ZA NEKOLIKO DANA: Vučić poručio - Bili smo spremni za tešku energetsku situaciju\n12. 01. 2022. u 22:16\nKOD NAS NEMA PREBIJANJA ANTIVAKSERA: Predsednik Vučić - predložio sam da se napravi velika kovid ambulanta na sajmu\n12. 01. 2022. u 22:11\nVUČIĆ O MATEJU PERIŠU: Ne mogu da verujem da se sve svodi na broj klikova, zamislite kako je ocu tog mladića!\n12. 01. 2022. u 22:02\nAleksandar Vučić Rio Tinto protesti građana Protesti 2021\n10:41 SRBIN BIO NA MESTU ZLOČINA: Otkrio jezive detalje iz Norveške - "užasan osećaj"\n12:30 STARIJI OD 65 TEŽE PODNOSE VRUĆINU: Visoke letnje temperature dovode do kolapsa kardiovaskularnog sistema\n12:30 LUKA JOVIĆ I REAL MADRID ZAUVEK ZAVRŠILI: Poznata sudbina srpskog golgetera po završetku pozajmice\nLUKA JOVIĆ I REAL MADRID ZAUVEK ZAVRŠILI: Poznata sudbina srpskog golgetera po završetku pozajmice


80% ljudi spremno otići iz BiH: Ostaćemo bez medicinskih, građevinskih, ugostiteljskih,proizvodnih radnika, vozača i električara... - ISTOK - www.istokrs.com | Vijesti iz Istočne Hercegovine\nHome /Bosna i Hercegovina, Društvo, Republika Srpska/80% ljudi spremno otići iz BiH: Ostaćemo bez medicinskih, građevinskih, ugostiteljskih,proizvodnih radnika, vozača i električara…\nBosna i Hercegovina,Društvo,Republika Srpska |\nKoliko ljudi zapravo odlazi na rad u inostranstvu, pitanje je na koje niko pouzdano ne može dati odgovor.\nPrema analizama statistike prikupljene putem portala Posao.ba kompanije Kolektiv, u prvoj polovini 2018. godine objavljeno je 4.742 oglasa za posao, što je za 24% više u odnosu na prvu polovinu 2017. godine, putem kojih je oglašeno 11.285 radnih mjesta, što je za 34% više nego u prethodnoj godini.\nPoslodavci su, u ovom periodu, primili 157.687 prijava za posao putem portala Posao.ba, dok se, u prosjeku, na jednu radnu poziciju prijavljivalo 14 osoba, što predstavlja pad u odnosu na isti period prošle godine kada se na jednu poziciju u prosjeku prijavljivalo 20 osoba. Kategorije poslova u kojima je oglašeno najviše radnih pozicija su Komercijala-prodaja, Ugostiteljstvo i Građevinarstvo.\nNajveći interes za rad zabilježen je u kategorijama Administrativne i slične usluge, Arhitektonske usluge, Pravo, Bankarstvo, Ekonomija i finansije a najmanji interes za rad u kategorijama: Ugostiteljstvo, Proizvodnja , Građevinarstvo, Zaštitarske usluge, Ljepota i zdravlje.\nNajtraženija zanimanja u prvoj polovini 2018. godine bila su: Trgovac/prodavač, Konobar, Građevinski radnici, Radnik u proizvodnji, Call-agent (agent u pozivnom centru) Komercijalista i unapređivač prodaje, vozač, Programer/Software developer, Kuhar, Električar\nU odnosu na prošlu godinu došlo je do promjene na 2. i 3. mjestu gdje se sada nalaze zanimanja konobar i građevinski radnik a prošle godine nalazila su se zanimanja call-agent i komercijalista/unapređivač prodaje. Također, na 4 mjestu ove godine nalazi se zanimanje radnik u proizvodnji dok je na istom mjestu prošle godine bilo zanimanje vozač. Bitno je napomenuti da su zanimanja call-agent, komercijalista, softwer-developera, vozač i dalje veoma tražena te se njihov udio u odnosu na ukupan broj oglasa i povećao ali su ipak na listi najtraženijih zanimanja prestigla druga zanimanja, i to najvjerovatnije zbog uticaja potražnje za radnicima iz inostranstva.\nBroj oglasa iz inostranstva iznosio je 9% od ukupnog broja oglasa i to predstavlja povećanje od 38% u odnosu na isti period prošle godine.\nZemlje iz kojih dolazi najveći broj ponuda za rad u inostranstvu su: Hrvatska, Njemačka i Slovenija.\nBroj prijava za rad u inostranstvu iznosio je 4650 i veći je za 55% u odnosu na isti period prošle godine kada je taj broj iznosio 2998. Za rad u inostranstvu prijavilo se najviše građevinskih radnika, zatim električara i konobara.\nKoliko ljudi zapravo odlazi na rad u inostranstvu, pitanje je na koje niko pouzdano ne može dati odgovor. Zvanični podaci govore da je Slovenija prošle godine izdala blizu 26 000 radnih dozvola za građane BiH a Njemačka 15 000. Zvanični podatak za Hrvatsku ne postoji ali može se reći da je s obzirom na ponudu poslova iz Hrvatske sigurno isti ili veći od Slovenije.\nNa osnovu toga možemo procijeniti da su ove tri zemlje, povukle između 65 000 i 70 000 ljudi u prošloj godini a taj trend samo raste. Novi njemački zakon koji će dodatno liberalizovati tržište rada sigurno će potaknuti mnoge poslodavce iz Njemačke da više traže radnu snagu iz regiona a pri tom i ljude iz regiona da u većem broju odlaze na rad u Njemačku.Pored zdravstvenih radnika i inžinjera o kojima se najčešće govori kada je u pitanju Njemačka, naši podaci govore da bi BiH mogla uskoro ostati bez građevinskih, ugostiteljskih i proizvodnih radnika, vozača i električara.\nIstraživanje mobilnosti radne snage koje je Kolektiv proveo u saradnji sa najvećom svjetskom grupom portala The Networks i Konsultanskom kućom The Boston Cosulting Group i u kojem je ove godine učestvovalo blizu 400.000 ispitanika iz 197 zemalja svijeta, govore da je 80% ljudi spremno otići iz BiH a najvažniji razlozi su: Bolji životni standard, ekonomska nesigurnost u zemlji u kojoj žive, kao i bolja plata.\nZa naše ljude najtraktivnije su evropske zemlje: Njemačka, Austrija, Švajcarska, Švedska i Norveška.\nEvidentno je da se odlazak naših ljudi ne može zaustaviti ako se ne poprave životni standard i ekonomska sigurnost u našoj zemlji, što se kratkoročno ne može učiniti.\n“Da bismo odgovorili na problem nedostatka radne snage koji nastaje kako zbog neusklađenog obrazovnog sistema tako i zbog odlaska ljudi, trebalo bi se uraditi sljedeće, navode u kompaniji Posao.ba. “rigorozno planirati potrebe za radnom snagom, kratkoročno i dugoročno, u saradnji sa poslodavcima za šta će biti potrebna kontinuirana i detaljna analiza tržišta rada dalje uskladiti upisne kvote sa potrebama tržišta rada, omogućiti više prakse kako u srednjim školama tako i na fakultetima, uložiti više napora i više resursa u dokvalifikaciju i prekvalifikaciju ljudi”\nVlada RS sutra o smjeni Maleševića


Besplatna škola programiranja za žene u Novom Sadu u trajanju od 8 meseci Besplatna škola programiranja za žene u Novom Sadu u trajanju od 8 meseci – Personal magazin\nBesplatna škola programiranja za žene u Novom Sadu u trajanju od 8 meseci\nVojvođanski IKT klaster raspisuje javni poziv za prijave na kurseve Java Junior i .NET Junior, kroz projekat IT GIRLS – osnaživanje žena, koji se realizuje u okviru projekta nemačke razvojne…\nVojvođanski IKT klaster raspisuje javni poziv za prijave na kurseve Java Junior i .NET Junior, kroz projekat IT GIRLS – osnaživanje žena, koji se realizuje u okviru projekta nemačke razvojne saradnje Podsticanje zapošljavanja mladih – Youth Employment Promotion.\nProgram po kojem ćemo raditi sa polaznicama našeg kursa je nastao na temelju projekta IKT Klaster Akademija koji smo uspešno sproveli 2014. godine, a zatim i u projektu prekvalifikacija za IT koje je podržala Vlada RS, kao i Ministarski savet za inovativno preduzetništvo i informacione tehnologije. Nastavljamo saradnju sa Visokom poslovnom školom strukovinih studija u Novom Sadu, u kojoj će se održavati teorijski deo nastave, kao i sa IT kompanijama koje budu spremne da otvore vrata za praktičan rad naših polaznica.\nOsposobiti polaznice da samostalno mogu da izrade aplikacije niske i srednje kompleksnosti korišćenjem programskog jezika Java, odnosno C#. Pružiti dobru osnovu za samostalno izučavanje i produbljivanje znanja programiranja i programerskih veština. U kombinaciji kvalitetne teorijske nastave i praktične obuke, obezbediti polaznicama dobru osnovu da započnu karijeru u IT-ju.\nTeorijski deo traje 272 časa (jedan čas je 45 minuta), a nakon teorije sledi minimum 160 sati praktičnog rada u IT kompanijama za one polaznice koje se kvalifikuju za praksu.\nDetaljan opis programa pogledajte na sledećim linkovima:\nZa svaki od programa će biti formirana grupa od 15 polaznica.\nNastava kreće početkom septembra 2018. godine i trajaće oko 8 meseci. Raspored je u izradi i biće objavljen na ovoj stranici uskoro. Dinamika održavanja nastave je tri puta nedeljno po dva dvočasa, u večernjim časovima.\nProgram će biti realizovan u prostorijama Visoke poslovne škole strukovnih studija u Novom Sadu, ulica Vladimira Perića Valtera 4 (studentski grad).\nPrijave se šalju isključivo imejlom na adresu [email protected], najkasnije do 28. avgusta 2018. i moraju da sadrže:\nSve kandidatkinje će polagati ulazni test, na osnovu kojeg će biti formirana rang lista za upis. Testiranje će se obaviti u Novom Sadu, krajem avgusta 2018. Precizan raspored će biti napravljen nakon prikupljanja prijava i sve prijavljene kandidatkinje će dobiti poziv za testiranje.\nObuka je besplatna zajvaljujući projektu nemačke razvojne saradnjePodsticanje zapošljavanja mladih – Youth Employment Promotion\nZa sve informacije se možete obratiti isključivo putem elektronske pošte, na adresu [email protected]\nBesplatna škola programiranja za žene u Novom Sadu u trajanju od 8 meseci was last modified: August 21st, 2018 by Redakcija\nSamsung Galaxy Note9 stigao u Srbiju\nUčenici iz Krusevca najbolji u regionu u...


"PODZEMUN" NA FOTOGRAFIJAMA - Zemun : Zemun\n“PODZEMUN” NA FOTOGRAFIJAMA\nU galeriji “Čubrilo” u kuli na Gardošu 31. jula u prisustvu velikog broja građana svečano je otvorena izložba fotografija “Podzemun” Slobodana Stanišića i Vladimira Martinovića.\nNa 18 izloženih fotografija mogu se videti podzemni prolazi Zemuna, od Glavne ulice do Batajničkog puta, u kojima su skloništa, magacini, tuneli, prostori najrazličitijih namena.\nPetorka: Rade Milić, arheolog, Miodrag Simović, antropolog, Nedeljko Kovačić, režiser i fotografi Slobodan Stanišić i Vladimir Martinović, koja je pre decenije krenula upravo iz Zemuna na svom istraživanju zvanom UNDERGRAD, u organizaciji Centra za urbani razvoj i sa ciljem da se zaštiti bogata podzemna kulturno – istorijska baština prestonice, ističe da su mogućnosti da ovi prostori ispod pločnika postanu turistička i kulturna osobenost grada ogromne, a neznatno iskorišćene.\nUsmeno predanje, legende koje prate lagume i podzemne prolaze, kao i starina, jer mnogi datiraju još iz austrijskog perioda, kao živo nematerijalno kulturno nasleđe daju im magiju, neodoljivu za turiste.\nNa izložbi je predstavljena i nova aplikacija za androide Holograd – proširena stvarnost, pomoću koje je moguće kroz kameru doživeti projekcije u 3D tehnologiji antičke boginje Hekate, čiji se hram nekada nalazio na Dorćolu, kao i rimskog cara Konstancija u prirodnoj veličini.\nIzložba koja je organizovana uz podršku Gradske opštine Zemun će biti otvorena do 22. avgusta.


Borel: EU poziva na prekid vatre u regionu Nagorno Karabah | Insajder\nVisoki predstavnik Evropske unije Žozep Borel saopštio je danas da EU poziva na trenutni prekid neprijateljstava, deeskalaciju i strogo poštovanje prekida vatre u regionu Nagorno Karabah u kome je jutros izbio sukob Jermenije i Azerbejdžana.\nŽozep Borel / Foto: ec.europa.eu\nU saopštenju Evropske službe za spoljne poslove i bezbednosnu politiku se navodi da su borbe u zoni sukoba Nagorno Karabah uzrokovale vojne i civilne žrtve.\nBorel je istakao i da je hitno potreban povratak pregovorima o rešavanju sukoba u ovom regionu pod pokroviteljstvom grupe kopredsedavajućih OEBS-a.\nNa prekid vatre i pregovore za stabilizaciju situacije prethodno je pozvala i Moskva, dok je na vest o sukobu Turska oštro reagovala.\nU regionu Nagorno-Karabaha jutros je izbio sukob Jermenije i Azerbejdžana. Jermenija je saopštila da je Azerbejdžan započeo vazdušni i artiljerijski napad i proglasila ratno stanje i opštu vojnu mobilizaciju, dok iz Azerbejdžana poručuju da reaguju na granatiranje duž celog fronta, prenosi Bi-Bi-Si.\nJermensko Ministarstvo odbrane saopštilo je da su oborena dva azerbejdžanska helikoptera, a portparolka ministarstva Šušan Stepanjan rekla je da su jermenske snage pogodile i tri azerbejdžanska tenka.


Polovni Parker ostale komponente oglasi za prodaju - Mascus Srbija\nNalazite se ovde: Mascus Srbija > Šumarska oprema > Priključci > Ostale komponente > Parker\nPolovna Parker ostale komponente na prodaju\nPregledaj oglase polovnih Parker ostale komponente oglasa na prodaju. Možete sortirati Parker ostale komponente oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Parker ostale komponente u odeljku Brendovi.\nOvde je kompletna lista lista polovnih Parker ostale komponente za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Izvor: Radio Televizija Vojvodine, 01.Dec.2020, 17:47\nPovodom 100 dana od formiranja nove opštinske vlasti, predsednik Skupštine opštine Bečej Igor Kiš održao je konferenciju za medije na kojoj je sumirao sve što je do sada urađeno.\nU prvih 100 dana rada,održano je 5 sednica, doneto je 112 akata, a plan je da do kraja ove godine budu održane još dve sednice, na kojima će se, raspravljati o budžetu rekao je Igor Kiš predsednik SO Bečej, izjavio je i da veruje, da će lokalna samouprava nastaviti da funkcioniše dobro, >> Pročitaj celu vest na sajtu Radio Televizija Vojvodine << jer faktički opozicije nema.\n"Moramo da primetimo da imamo veću odgovornost. Saziv skupštine je odraz birača, odnosno njihovog stava, stava biračkog tela, te moramo shvatiti da je ovo jeste malo neobična situacija ali imamo veću odgovornost", kaže Kiš.\nStanje sa koronavirusom uticalo je i na rad opštine Bečej, koja je među prvima proglasila vanredno stanje, kazao je Kiš i osvrnuo se na rad Štaba za vanredne situacije.\n"Ova naša situacija u kojoj smo se našli sa Kovidom 19 i ovom pandemijom naravno neće se rešiti krajem 31. decembra ili prvog januara. Moraćemo da živimo sa njom, a to se odražava i na privredu, samim tim i na budžet cele države i opštine", objašnjava Kiš.\nPredsednik Skupštine opštine Bečej kazao je da je u pripremi veliki projekat u Bačkom Petrovom Selu investitora iz Mađarske, ali da će o tome detaljnije govoriti u danima koji su pred nama.


Lekić: Demos će učestvovati u radu Odbora za izbornu reformu - MINA\nHome Crna Gora Lekić: Demos će učestvovati u radu Odbora za izbornu reformu\nLekić: Demos će učestvovati u radu Odbora za izbornu reformu\nAugust 10, 2019, 07:51\nPodgorica, (MINA) – Demos će u mogućoj mjeri učestvovati u radu Odbora za sveobuhvatnu reformu izbornog i drugog zakonodavstva, kao i u svim daljim inistitucionalnim i vaninstitucionalnim demokratskim djelovanjima opozicije, poručio je lider te stranke, Miodrag Lekić.\nOn je za Dan rekao da je rad tog odbora prekinut grubim, autokratskim događajima na političkoj sceni.\n„Кonkretno, hapšenjem poslanika bez prethodnog skidanja imuniteta, zatim završnom fazom autokratske operacije Mila Đukanovića u izvođenju njegove stranke i njegovih koalicionih partenera kada su, uz bestidno kršenje zakona, stručni i autonomni članovi izbačeni iz Savjeta RTCG“, naveo je Lekić.\nOn je rekao da ne bi potcijenio sam početak rada odbora, navodeći da su opozicioni predstavnici u tom tijelu na ozbiljan i opoziciono čvrst način prišli tom vrlo složenom pravnom i političkom zadatku.\nPrema njegovim riječima, i principijelni prestanak rada opozicije u odboru govori da je opozicija započela svoj rad na bazi demokratskih načela i poštovanja zakona.\n„Кrizu i prekid rada odbora je izavao Đukanović navedenim nezakonitim egzekucijama njegovih odreda, upravo priželjkujući da se ne dođe do rezultata na planu izbornih uslova“, kazao je Lekić.\nKako je naveo, simulacija nekog pseudonastavka rada odbora bila je sastavni dio istog plana vlasti i poruka međunarodnim adresama da nema traženih promjena u izbornoj materiji.\nKomentarišući krizu u opoziciji, koja je intenzivirana izborom novih članova i mijenjem sastava odbora, Lekić je ocijenio da se ta kriza i ono što je pratilo moglo i moralo izbjeći.\n„Načelno, ulazak Demokrata u ovaj odbor, uz predloge dopunjenog okvira rada, mogao je biti dobra vijest za opozicionu javnost jer su se opozicione snage time pojačale u daljem radu“, smatra Lekić.\nTo je, kako je kazao, upravo ono što demokratska javnost traži od opozicije.\n„Mislim da su sama formalna strana i modaliteti ulaska ove stranke u rad odbora ipak sekundarnog karaktera. Da, to je ostvareno uz pristajanje i glasanje Demokratske partije socijalista (DPS), preko posrednika, našeg evropskog partnera iz Evropske unije), rekao je Lekić.\nOn je podsjetio da je i prethodni sastav odbora, sa Demokratskim frontom kao najbrojnijim u opozicionom sastavu, takođe započeo rad u dogovoru da DPS-om.\n„Valjda je svakom jasno da rad na unapređenju izbornog zakonodavstva i uslova za fer izbore nije moguć bez dijaloga sa DPS-om. Кao što sve na kraju treba izglasati u parlamentu sa DPS-om. Ja bih volio da može drugačije, ali očigledno ne može“, zaključio je Lekić.


Održano edukativno predavanje u OŠ ''Sveti Sava''\nOdržano edukativno predavanje u OŠ ''Sveti Sava''\tIstaknuto\nSrijeda, 02 Novembar 2016 12:32\nU okviru realizacije Plana preventivnih aktivnosti na suzbijanju maloljetničkog prestupništva u osnovnim i srednjim školama u Republici Srpskoj koje sprovodi MUP Republike Srpske, danas je u Osnovnoj školi „Sveti Sava“ u Istočnom Sarajevu održano edukativno predavanje za učenike šestih i osmih razreda na temu „Edukacija o bezbjednosnim rizicima korištenja društvenih mreža i njihovom pravilnom korištenju“.\nPredavanje je održano sa ciljem da se učenicima ukaže na opasnosti koje prijete od nepravilne upotrebe društvenih mreža, kao i edukacija mladih na koji način da koriste „fejsbuk“ i zaštite svoj profil kako ne bi došlo do određenih negativnosti i zloupotrebe od strane drugih lica, saopšteno je za Sarajevo-RS iz Centra javne bezbjednosti Istočno Sarajevo.\nTokom edukacije ukazano je na opasnosti kojima su maloljetnici izloženi , a predstavljeni su i načini zaštite, te upute da se policiji prijave uočene negativnosti na društvenim mrežama.\nDanašnje predavanje je samo jedno u nizu edukativnih predavanja koja se u okviru navedenog plana realizuju i u drugim osnovnim i srednjim školama na području Centra.\nDo kraja školske godine biće održana edukacija učenika i na druge teme iz oblasti maloljetničke delinkvencije, vršnjačkog nasilja, zloupotrebe droga, te seksualnog zlostavljanja, navode iz CJB Istočno Sarajevo.\nPreventivne aktivnosti koje policija provodi kroz edukativna predavanja kojima će biti obuhvaćen i nastavni kadar kao i roditelji učenika, bitan su način na koji se u značajnoj mjeri mogu suzbiti ili spriječiti različiti vidovi maloljetničke delinkvencije i devijantnog ponašanja.\nDanašnjem predavanju prisustvovalo je oko osamdeset učenika navedene osnovne škole.\nPosljednja izmjena Subota, 22 April 2017 01:01\nViše iz kategorije: « Uručen didaktički materijal OŠ ''Sveti Sava'' Sutra predavanja o vršnjačkom nasilju u OŠ ''Sveti Sava'' »


Put ka novim investicijama\nPočetna Put ka novim investicijama\nPut ka novim investicijama\nGrad Smederevo je uputio javni poziv svim pravnim i fizičkim licima da prijave zemljište ili objekte koje mogu da izdaju zainteresovanim investitorima.\n- Na ovaj način hteli smo da poboljšamo bazu podataka Kancelarije za lokalni ekonomski razvoj, kao jedan od koraka u nizu za privlačenje što većeg broja potencijalnih investitora, zainteresovanih za otvaranje malih i srednjih preduzeća u Smederevu - izjavila je danas novinarima gradonačelnica Smedereva dr Jasna Avramović.\nOna je rekla da se lokalna samouprava odlučila na takav korak, nakon dosadašnje komunikacije sa potencijalnim investitorima, koji su zainteresovani za grinfild, kao i za braunfild projekte, a naši privatni preduzetnici imaju dosta slobodnog prostora.\n- Jedna braunfild investicija je već došla. Ponudili smo slobodnu halu jednog ovdašnjeg preduzetnika i mašine za novu proizvodnju su pre nekoliko dana ocarinjene. U ovoj konfekcijskoj proizvodnji biće uposleno 40 naših sugrađana. Mislimo da je to dobar potez lokalne samouprave, da jedni drugima pomognemo - i privatnim preduzetnicima koji imaju slobodan prostor i vlasnicima parcela koje su interesantne potencijalnim investitorima, ali i da investitori pomognu Smederevu i njenim građanima - naglasila je gradonačelnica.\nOna je dodala da su, do sada, interesovanje za zemljište na teritoriji Grada Smedereva, kako u gradskim tako i u seoskim mesnim zajednicama, iskazali isključivo inostrani investitori - od francuskih, nemačkih do italijanskih investicionih grupa.\n- Naravno, da bi Grad Smederevo privukao te investicije, prethodno moraju da se steknu određeni preduslovi. Podrazumevaju se čisti imovinsko-pravni odnosi, a ono što Grad Smederevo čini posebno zanimljivom poslovnom destinacijom je blizina Dunava i auto-puta, a naročito Slobodna zona. Ono na čemu će lokalna samouprava raditi u narednom periodu je stvaranje nove slobodne zone na površini od 400 hektara, za koju su zainteresovani kineski investitori - rekla je dr Jasna Avramović.\nGradonačelnica je istakla da lokalna samouprava ulaže napore sa ciljem da u Smederevo dođe što više malih i srednjih preduzeća.\n- To je izlaz i put ka prosperitetu Grada Smedereva - ocenila je gradonačelnica i dodala da su pojedini investitori zainteresovani za partnerstvo u izgradnji i stvaranju industrijskih zona.\nOna je rekla da će se sve velike investicije naći pred odbornicima Skupštine grada Smedereva, koji će davati saglasnost.\n- Ono što je trenutno pravno-imovinski „čisto“ je devet hektara u industrijskoj zoni, gde će za mesec dana početi izgradnja putne infrastrukture. Takođe, imamo i devet hektara u vlasništvu JKP „Zelenilo“, sa potrebnim priključcima za struju, vodu i kanalizaciju. Pravno-imovinski je regulisana parcela u Industrijskom parku, kao i parcela JKP „Vodovod“ od tri hektara - istakla je gradonačelnica Smedereva.\nGradonačelnica je rekla da se intenzivno radi na definisanju pravno-imovinskih stvari oko zanimljive lokacije kod Sportskog centra, a za sledeću nedelju je najavila sastanak sa predstavnicima NIS-a, u vezi sa izmeštanjem benzinske stanice sa ove parcele.\nOna je podsetila da će, po završetku Smederevske jeseni, 11. i 12. septembra, biti organizovana konferencija investitora iz Nemačke, Turske i Kuvajta, zainteresovanih za realizaciju projekta Smederevske marine, s obzirom da je urađena Studija izvodljivosti.\nGradonačelnica je pomenula još nekoliko zanimljivih lokacija u gradu, poput Radničkog univerziteta i nekolicine drugih koji će biti interesantni u narednom periodu - poteza Tržnice i Veslačkog kluba, kao i ORA Radinac.


MILITARIZACIJA EVROPE: NATO formira vojni Šengen | Vesti Dana\nMILITARIZACIJA EVROPE: NATO formira vojni Šengen\nNemačka je ponudila NATO da formira novi komandni štab koji bi trebalo da za brzo premeštanje jedinica i materijala unutar Evrope. Tu ideju iznela je nemačka ministarka odbrane Ursula fon der Lajen na sastanku NATO u Briselu. „Nemačka je ponudila da bude zemlja koja će unutar saveza da organizuje izgradnju takvog centra“, rekla je Fon der Lajenova. Ministarka je naglasila da NATO mora, u „slučaju krize ili napetosti“, da bude u stanju da brzo premešta jedinice. U prilog Nemačke, kao zemlje koja bi na sebe preuzela odgovornost da pokrene i organizuje te nove zadatke, kako je rekla Fon der Lajenova, ide „položaj u srcu Evrope“ i „iskustvo kada su u pitanju logistika i podrška“.\nNije precizirano gde bi tačno trebalo da se nalazi novi logistički štab NATO, ali sve govori u prilog tome da bi to mogao da bude region oko Kelna i Bona u nemačkoj, gde se već nalaze mnoge ustanove Bundesvera.\nJačanjem komandnih struktura i jedinica NATO pre svega reaguje na politiku Rusije koja se percipira kao agresivna. Od ukrajinske krize i ruske aneksije Krima, NATO je osetno pojačao vojno prisustvo na istoku Evrope. Sada se tome prilagođava i komandna struktura, tj. postoji potreba za brzim premeštanjima jedinica iz SAD u Evropu, kao i unutar same Evrope. U jeku politike popuštanja napetosti tokom proteklih decenija, vojne strukture znatno su redukovane. Od nekoliko desetina glavnih vojnih štabova, ostalo je još samo sedam, a ljudstvo je smanjeno sa 20.000 na 6.800.\nSumnje u mogućnost brze reakcije\nU jednom tajnom NATO izveštaju izražava se sumnja u to da Savez u ovom trenutku može na odgovarajući način i dovoljno brzo da reaguje na eventualni iznenadni napad Rusije. Pored stanja puteva i železničkih pruga koje vode ka istoku, a koje bi mogle da dođu u obzir za vojno korišćenje, problematične su i birokratske prepreke prilikom transporta jedinica i materijala.\nZato nemačka ministarka Ursula fon der Lajen predlaže uvođenje neke vrste „vojnog Šengena“. „Ako u slučaju krize ili napetosti želimo da jednice brzo prebacujemo unutar Evrope, onda bi to moralo da bude precizno isplanirano i mora se odvijati u velikoj brzini i s visokom stepenom efikasnosti“, rekla je nemačka ministarka odbrane.\n„Relativno primerena“ mera\nOsim Nemačke, verovatno će i SAD da uspostave novi komandni sistem kako bi se obezbedio brz transport preko Atlantika između Severne Amerike i Evrope. Pored pomorskog puta, tu je reč i o zaštiti osetljivih infrastrukturnih objekata – na primer, preko dna Atlantika protežu se informatički kablovi preko kojih teče sva komunikacija i internet.\nGeneralni sekretar NATO Jens Stoltenberg odbacuje optužbe da Alijansa, formiranjem dva nova komandna štaba, provocira novu trku u naoružanju s Rusijom. „Ono što mi radimo relativno je primereno“, izjavio je generalni sekretar na savetovanju u Briselzu. Već duži niz godina članice NATO su smanjivale svoje izdatke za odbranu, kao i opseg svojih oružanih snaga, i pokušavale da stvore partnerstvo sa Rusijom. Ali onda je Rusija počela s destabilizacijom Ukrajine i 2014. okupirala poluostrvo Krim. „Mi ne želimo novi hladni rat, niti novu trku u naoružavanju“, izjavio je Stoltenberg. „Ali NATO mora da bude spreman ne samo na dijalog, već i da bude sposoban za vojnu obranu“.


Magnezijum hlorid - Dietfood\nMagnezijum hlorid, mineralnin suplement dobijen isparavanjem iz morkse vode, dragocen je zbog svoje sposobnosti da pospešuje zdravlje i vitalnost, leči brojne bolesti, usporava proces starenja i suzbija infekcije. Muškarci sa više magnezijuma u krvi imaće više testosterona u telu.\n„Magnezijum je upravo čudotvoran mineral po svom isceljujućem učinku na širok raspon bolesti, kao i po svojoj sposobnosti da podmladi ostarelo telo. Neophodan je za mnoge enzimske reakcije, za zdravlje mozga i nervnog sistema, a takođe i za zdrave zube i kosti. U obliku hlorida impresivan je borac protiv infekcija“. Ova izjava umirovljenog biohemičara i nutricioniste Waltera Lasta nije preterana. Dvostruko je istinita zato što je mogućnost unosa magnezijuma putem hrane uveliko opala, jer je magnezijum preduboko u zemlji da bi ga biljke mogle povući, uz to prevelik unos kalcijuma, preterano naglašen od strane zvanične medicine. Samo u sadejstvu, magnezijum i kalcijum čine dobro telu.


Đerlek: Očekujem da će komisija dati pozitivnu ocenu za vakcinaciju dece od 12 do 15 godina - Društvo - Dnevni list Danas\nPočetna » Društvo » Đerlek: Očekujem da će komisija dati pozitivnu ocenu za vakcinaciju dece od 12 do 15 godina\nĐerlek: Očekujem da će komisija dati pozitivnu ocenu za vakcinaciju dece od 12 do 15 godina\nRTS/Danas Online11.06.2021. 08:54\nFoto: Beta/Vlada Srbije/Slobodan Miljević (ariva)\nDanas zaseda komisija Agencije za lekove i medicinska sredstva Srbije koja će odlučivati da li će se vakcina protiv korona virusa koristiti kod dece od 12 do 15 godina. Državni sekretar Ministarstva zdravlja dr Mirsad Đerlek očekuje da će komisija dati pozitivnu ocenu, kao i da će se verovatno vakcina prvo preporučiti deci koja boluju od hroničnih bolesti.\nĐerlek je za RTS rekao da je komisija sastavljena od izuzetno kvalitetnih stručnjaka koji su se usavršavali širom sveta i da ima puno poverenje u Agenciju za lekove i medicinska sredstva Srbije.\n„Očekujem da će dati pozitivno svetlo i sertifikat koji će dati upotrebu ‘Fajzerove’ vakcine za decu od 12 do 15 godina“, naveo je Đerlek.\nIstakao je da su i američka agencija FDA, kao i evropska agencija EMA već dale saglasnost za upotrebu „Fajzerove“ vakcine kod dece tog uzrasta.\n„Posle toga očekujemo da i naša stručna tela Nacionalno telo za imunizaciju Srbije (NITAG) gde takođe imamo vrsne stručnjake. Ja ću biti sentimentalan, ja najviše verujem našim ljudima i kada naši ljudi kažu da je to bezbedno“, dodao je on.\nPrema njegovim rečima, u ovom trenutku najvažnije da je ova vakcina pouzdana i bezbedna s obzirom da se radi o deci od 12 do 15 godina\n„Očekujem preporuke koje će dati NITAG, posle njih i Republička stručna komisija iz oblasti pedijatrije koji su veoma kompententni i bitno nam je njihovo mišljenje i naravno ‘Batut’ kao jedna krovna institucija zavoda za javno zdravlje Srbije, njihov sektor za imunizaciju koji će dati stručna metodološka uputstva“, objasnio je Đerlek.\nIstakao je da će se verovatno vakcina prvo preporučiti deci koja boluju od hroničnih bolesti gde upala pluća može da bude vrlo ozbiljan faktor i da ugrozi njihovo zdravlje.\n„Očekujemo od pedijatara da će imati značajnu ulogu u preporuci, a s obzirom da se radi o maloletnoj deci naravno da su roditelji ti koji će odlučivati o svojoj deci“, dodao je Đerlek.\nMirsad Đerlek je naveo da je realno očekivati da se ostvari cilj koji je planiran, a to je 50 odsto vakcinisanih do kraja juna.\n„Mi sa presekom od sinoć u 22 sata imamo 2.643.000 prvih doza, što je 48 odsto, drugih doza 2.268.000, nekih 37 odsto. Ako nastavimo ovakvim tempom mislim da ćemo ostvariti cilj i da ćemo imati mirnije leto“, rekao je Đerlek. naredni cilj, kako je naglasio, je da do jeseni bude 60-70 odsto vakcinisanih kako bismo imali i što mirniju jesen.\nSve je više ljudi koji se žale na posledice kovid infekcije, Đerlek napominje da korona virus ostavlja ozbiljne posledice na pacijente koji ga preleže.\n„Radi se o multisistemskoj bolesti koja zaista napada skoro sve organe i mi smo primetili da imamo veliki broj pacijenata u domovima zdravlja“, rekao je Đerlek.\nAplikacija za pacijente sa postkovid sindromom\nMirsad Đerlek je najavio da da će ovih dana biti dostupna aplikacija namenjena pacijentima sa postkovid sindromom.\n„Gde ćemo im omogućiti da izvrše samoprocenu trenutnog zdravstvenog stanja, mi ćemo na osnovu toga pokušati da ih uputimo na pravu adresu da ne bi čekali po domovima zdravlja, već da dobiju što brži u kvalitetniju zdravstvenu uslugu“, zaključio je Đerlek.\nDecaKorona virusMirsad ĐerlekvakcinacijaBeograd\n2 reagovanja na “Đerlek: Očekujem da će komisija dati pozitivnu ocenu za vakcinaciju dece od 12 do 15 godina”\n11. juna 2021. u 12.58\nDa li je vama jasno druze Djerlek da nece niko u ovoj zemlji dozvoliti da mu vakcinisu decu ?! Ili vam je sustinski jasno ali uprkos tome morate da odradjujete ?\n07. jula 2021. u 12.01\nVKciniši svoju decu i svu tvoju familiju. Niko normalan neće dati da im vakciniše te decu. Biće svašta samo krenite.


RTV Subotica • Sanda Mileusnić • 25. mart 2022. • 14:24 •\nNa sednici Parlamenta privrednika Regionalne privredne komore Severnobačkog okruga lokalni privrednici imali su priliku da saznaju više o otvorenim pozivima i programima podrške Ministarstva privrede, pa je tako za mala i srednja preduzeća i preduzetnike ove godine opredeljeno 2,5 milijardi dinara bespovratnih sredstava, a predstavljena je i mogućnost osiguranja i otkupa potraživanja za koju se očekuje veliko interesovanje.\nSektor za mala i srednja preduzeća i preduzetnike Ministarstva privrede ove godine raspolaže sa budžetom od 2,5 milijarde bespovratnih sredstava za program finansijske podrške početnicima u poslovanju, žene preduzetnice i mlade, kao i za razvoj mikro, malih i srednjih društava i preduzetnika.\nSubotica kao grad svrstan je u prvu grupu po razvijenosti, a Sektor za investicije Ministarstva privede je tokom poslednjih desetak godina podržao različite investitore sa blizu 30 miliona evra. Zahvaljujući tome otvoreno je oko 4.500 radnih mesta, a trenutno su u Subotici aktuelna tri značajna projekta: Bojsen, Norma grup i Tatravagonka, ističu iz Ministarstva.\nAgencija za osiguranje i finansiranje izvoza privrednicima nudi četiri prozvoda, od kojih se za osiguranje i otkup potraživanja očekuje najveće interesovanje.\nSednica je deo programa „Rešavanje pitanja zaduženja i prestanka poslovanja privrednih subjekata u regionu Zapadnog Balkana“.


BiH /Izetbegović: Neću osporavati ime Republike Srpske / Radio Sarajevo\n12. 04. 2017. u 18:56:00 Radiosarajevo.ba\nČlan Predsjedništva BiH i predsjednik Stranke demokratske akcije (SDA) Bakir Izetbegović negirao je da je njegova stranka pripremila apelaciju za osporavanje imena Republike Srpske pred Ustavnim sudom BiH.\nIzetbegović je u intervjuu za TV1 rekao da nema istine u tim navodima i da neće uraditi ništa što bi moglo "pokolebati odnose i zaustaviti BiH na evroatlantskom putu i na putu obnove privrede i kreiranja novih radnih mesta".\n"Nema istine u toj priči. Ne pripremam nikakvu apelaciju i neću uraditi ništa tako", rekao je Izetbegović za TV 1.\nOn je objasnio da od nekih pitanja - kao što su zahtjev za reviziju presude protiv Srbije pred Međunarodnim sudom pravde, Dan Republike Srpske ili popis stanovništva - nije mogao odustati jer je riječ o "dignitetu naroda kojeg predstavlja".\nIzetbegović je naglasio da od toga nikada neće odustati i da bi sve ponovio.\nDanas su Nezavisne novine objavile da je SDA pripremila apelaciju za osporavanje imena Republika Srpska, koju planira da Ustavnom sudom BiH podnese, najvjerovatnije, u maju pred opšte izbore 2018. godine.\nIzvor lista je otkrio da je to gotovo sigurno, te da će "SDA kompletnu predizbornu kampanju bazirati na tome, sa pokušajem vraćanja povjerenja poljuljanog nakon dešavanja u vezi sa zahtjevom za reviziju presude Međunarodnog suda pravde u Hagu protiv Srbije".\nTagovi: RS Bakir Izetbegović Ustavni sud BiH\nBiH / Ivanić: Narednih nedjelja vidjet ćemo mnogo problema u odnosima Bošnjaka i Hrvata\nNapredak / Održana sjednica Predsjedništva BiH nakon dva i pol mjeseca


Dečija prava u Nišu nisu u priči i praksi\nPočetak/Društvo/Dečija prava u Nišu nisu u priči i praksi\nNiške Vesti24. septembra 2016.\nUkoliko Srbija do kraja godine ne ratifikuje dokument koji se tiče dečijih prava, naša deca neće imati pristup međunarodnom pravosuđu, upozorila je Olgica Bajić, direktorka Društva za razvoj dece i mladih – Otvoreni klub Niš. Kako je istakla, probleme koje deca imaju u Srbiji se rešavaju teorijski ali ne i u praksi, zbog čega civilni sektor podiže svest o kršenju dečijih prava i poziva ključne institucije da u saradnji sa njima pronađu mehanizme zaštite dece.\nDeca se svakodnevno suočavaju sa povredama svojih prava zbog oružanih sukoba, diskriminacije, nasilja u njihovim zajednicama, školama i domovima, kao i nedostupnosti osnovnih usluga kao što su obrazovanje i zdravstvo, a njihovi pogledi i mišljenja se sistematski ignorišu.\nČesto su zapostavljena od strane onih koji donose odluke. Problemi se samo u teroji rešavaju, dok je za praktično rešavanje potrebno da Srbija do kraja 2016.-te ratifikuje III Opcioni protokol o komunikacijiskim procedurama uz Koncenciju o pravima deteta.\nDa bi se ovaj kompleksan, višedecenijski problem rešio, potrebno je da se uključi cela društvena zajednica. Baš iz tog razloga, kako bi napravili barem jedan korak u tom smeru, Društvo za razvoj dece i mladih Otvoreni klub, već pet meseci realizuje projekat „Dečija prava u praksi i priči“, koji sadrži obuku za 16 mladih trenera na temu dečijih prava.\n„O mehanizmima zaštite prava deteta na lokalnom nivou bi trebalo da raspravljaju sve ključne institucije, civilni i vladin sektor. Iz toga može da nastane SOS linija za decu žrtve nasilja, antidiskriminacioni programi u saradnji sa Kancelarijom za mlade ili lokalni akcioni plan za decu. U Nišu ovaj plan postoji od 2010. godine, ali se mora revidirati, jer do sada nije implementiran“, kaže Olgica Bajić iz Otvorenog kluba Niš.\nU planu je da se do kraja novembra održi ukupno 96 radionica za oko 160 učesnika.Pored toga, Otvoreni klub će od 1. oktobra raspisati I likovni konkurs za logo kampanje, koja će se baviti promocijom dečijih prava.\n„Konkurs će biti otvoren za sve učenike osnovnih i srednjih škola u Nišu i još nekoliko gradova u Srbiji i trajaće do do 31. januara 2017. godine. U svakom gradu će tročlana komisija izabrati najbolji rad, koji će biti nagrađeni vaučerom u vrednosti od 10.000 dinara. Propoicije konkursa biće dostupne na sajtu Otvorenog kluba“, kaže menadžerka projekta Jovana Čanji Aranđelović.\nNovina u projektu „Dečija prava u priči i praksi“ je što će tokom oktobra biti otovrena prijava za osam story telling treninga kako bi mladi stekli znanja o zagovaračkoj kampanji za kreiranje mehanizama zaštite prava deteta na lokalnom nivou.\nProjekat finansira kroz EIDHR program Delegacija EU u Srbiji, a realizuje Otvoreni klub Niš i Centar za Kreativni razvoj iz Knjaževca uz podršku saradnika iz Pirota, Prokuplja, Svrljiga, Zaječara, Vranja i Bujanovca.\ndečija prava Društvo za razvoj dece i mladih konkurs za logo kampanje Konvencija o pravima deteta mehanizmi zaštite prava deteta opcioni protokol Otvoreni klub Niš Srbija UN


Slobodna Hercegovina » Dodik i Kusturica odlikovani ordenom Svetog cara Nikole\nPredsjedniku Republike Srpske Miloradu Dodiku u Višegradu je uručeno visoko odlikovanje orden Svetog cara Nikole.\nDodik odlikovan ordenom Svetog cara Nikole Foto: RTRS\nPredsjednik Republike Srpske, Milorad Dodik danas je u Andrićgradu odlikovan ordenom Svetog cara Nikole za zasluge u jačanju prijateljskih i bliskih odnosa ruskog i srpskog naroda i velikom doprinosu pravoslavnim crkvama, povodom 400 godina od ustoličenja dinastije Romanovih.\nDodik je odlikovan na prijedlog Srpske patrijaršije i po blagoslovu prvosveštenika Ruske pravoslavne zagranične crkve, mitropolita istočnoameričkog i njujorškog Ilariona.\nPriznanje Dodiku u hramu Svetog cara Lazara uručio rukovodilac vojne misije i savjetnik prvojerarha Ruske pravoslavne zagranične crkve Igor Jevgenjevič Smikov, koji je isti orden uručio i proslavljenom srpskom režiseru Emiru Kusturici.\n“Zahvalan sam Ruskoj pravoslavnoj crkvi, koja prati naše aktivnosti i mislim da odnosi između Srpske i Rusije i ruskog naroda u cjelini doživljavaju svoje najbolje godine”, rekao Dodik i istakao da tome doprinose Ruska i Srpska pravoslavna crkva.\nTokom svečanosti iznesena je i poznata u svijetu čudotvorna mirotočiva ikona Svetog velikomučenika Cara Nikolaja.\nPredsjednik Dodik u Andrićgradu je razgovarao i sa delegacijom grupe “Volfzberg” iz Švajcarske koju čine ugledni investitori i bankari, a koja je ove godine na studijskom putovanju u BiH.


SKANDAL U BIH: Novac od RTV takse iskorišćen za blokadu TV prenosa Evrobasketa?!\nSrijeda, 13.09.2017., 13:58\nIstražujući ko je “United media” koja je BiH, umjesto košarkaških utakmica Evropskog prvenstva, donijela samo crne ekrane, otkrili smo da se ta kompanija ubraja u jednu od većih piratskih firmi koja se na području čitave Evrope bavi organizovanom krađom TV prava.\nOva kompanija u čijem su vlasništvu kanali Sport Kluba je poznata u BiH i kao dio grupacije Telemach – odnosno sve tri navedene firme imaju istog vlasnika.\nApsurdno je da ovih dana upravo ta kompanija proziva operatere iz BiH da neovlašćeno emituju utakmice Evrobasketa, dok na drugoj strani upravo ona već punih pet godina putem poznate platforme NET TV PLUS neovlašćeno emituje cjelokupne sadržaje BHT, Federalne TV, RTRS-a za gotovo milion gledalaca u Evropi, Americi i Australiji.\nTo emitovanje se vrši u situaciji kada je i njima i javnosti dobro poznato da naši javni RTV servisi imaju regulisana autorska prava samo za teritoriju BiH, dok se van BiH u okviru programa BHT, RTRS i FTV smije emitovati samo vlastiti sadržaj i produkcija ova tri programa Javnog RTV servisa. Ostali sadržaji (filmski, dokumentarni, sportski i ostali), koji realno predstavljaju većinu njihovog programa, morali su se u proteklih pet godina zatamnjivati, ali nisu.\nTim nezakonitim emitovanjem (sva tri programa Javnog RTV servisa, ali i ostali TV kanali sa prostora bivše Jugoslavije koje su emitovali po istom modusu) omogućio je “United media” kao emiteru da nezakonito stekne oko 200 miliona evra dobiti, odnosno oko 400 miliona KM.\nDa zlo bude veće, kako nezvanično saznajemo, od prikupljenog novca u proteklih pet godina niti RTRS, BHT kao ni FTV nisu dobili ni jedan evro ili marku. Samo za korišćenje sadržaja naša tri kanala Javnog RTV servisa, po nezvaničnoj procjeni, dužni su oko 10 deset miliona KM. Ovaj iznos važi ako se korišćenje sva tri programa obračuna po uobičajenim cijenama nabavke kanala sličnog kvaliteta i gledanosti, a uzimajući u obzir veliku gledanost ta tri kanala u dijaspori i broj pretplatnika koji ima Net TV Plus.\nKao da gore nabrojani prekršaji i oštećenja javnih servisa nisu dovoljni, saznajemo i da je moguće da “United media” čak nije ni dobila ugovor od FTV, BHT i RTRS za reemitovanje njihovih programa putem NET TV PLUS platforme, što bi značilo da su programe ovih kanala krali u proteklih pet godina i bogatili se njihovim emitovanjem.\n“United media” je jednostavno oduzela novac javnim RTV servisima korišćenjem a neplaćanjem njihovog programa, pa tim parama kupila prava za emitovanje Evrobasketa za BiH. Na drugoj strani, za 10 miliona KM osiromašeni Javni RTV servis prava za Evrobasket nisu ni mogli pomisliti da kupe i da su htjeli zato što im “United media” ne bi dala ponudu za kupovinu zemaljskih prava.\nGrađani plaćaju pretplatu za Javne RTV servis u situaciji kada većina jedva sastavlja kraj s krajem. Taj novac treba da dođe do Javnog RTV servisa, ali “United media” ga na gore opisani način praktično otuđi. Onda tim ukradenim novcem kupuju prava na prenose utakmica za Evropsko prvenstvo i još natjeraju sve u državi (čak i putem Opštinskog suda u Sarajevu) da građanima, umjesto utakmica zatamne ekrane. Prostom logikom dolazimo do apsurdnog ali istinitog zaključka – da su građani platili RTV taksu da bi tim parama u njihovo ime bio plaćen crn ekran umjesto prenosa Evrobasketa. Milioni evra koje je “zaradila” tom mahinacijom “United media” završiše u poreskoj oazi “egzotičnog” Luksemburga.\nDaleko od poreskih zakona, pravila i taksi one iste BiH čiji su Javni RTV servis ali i građane oštetili za više miliona evra i prenose utakmica Evrobasketa?!\nPostavlja se pitanje zašto u proteklih pet godina Javni RTV servis nije pokušao tužbom dobiti nazad ukradenih 10 miliona KM?\nZašto niko ne traži novac?\nKo poznaje djelovanje grupacije Telemach u BiH, jasno mu je da advokati ove firme vrše veliki pritisak na svakoga ko pokuša od njih naplatiti nešto što mu po zakonu pripada.\nU brojnim slučajevima se zloupotrebljava i Tužilaštvo BiH. Podnosioci prijava protiv Telemacha, obično se nađu na meti njihovih advokata (koji su ujedno i zastupnici “United media-e), pa umjesto da se izbore za pravdu, na kraju postaju predmeti optužnica.\nTako da je sasvim logično da se niko iz menadžmenta Javnog RTV servisa nije usudio tražiti novac koji im pripada.\nU gotovo identičnoj situaciji kada se uveliko pisalo o nezakonitom korišćenju stubova Elektroprivrede BiH od strane grupacije Telemach, koja je oštetila ovu firmu za gotovo 12 miliona KM, niti jedan tužilac u zadnjih pet godina, koliko ovo traje, nije ni prstom mrdnuo da zaštiti javni novac i interes. Ovo je veoma loša poruka za sve u Javnom RTV servisu da ne pokušavaju tražiti ono što im pripada. Nakon ovog primjera ne treba im ni zamjeriti što se ne usuđuju da traži svoj novac, sve dok mu država ne stane iza leđa, kako se ne bi našao na meti advokata Telemacha.\nZahtjev i zabrana u istom danu?\nKao novinari i građani BIH koji dijele sudbinu skromnog života u ovoj napaćenoj zemlji, pitamo se ko uopšte ima takve moralne standarde da se bogati na račun pretplate od Javnog RTV servisa BiH, za koje građani sa mukom odvajaju od ionako malih plata.\nZa naplatu ovog novca dovoljna je tužba na Opštinskom sudu, jer kako je to obrazložila “United media” u svojoj tužbi protiv operatera, šteta je nastala ne tamo gdje se vrši nelegalno emitovanje nego u mjestu gdje bi se primio novac. Ovo znači da bi se tužba rješavala pred Opštinskim sudom u Sarajevu, protiv “United media-e”, jer bi Javni RTV servis primio novac u Sarajevu.\nOčigledno je da bi se nelegalno emitovanje u Evropi moglo onemogućiti već privremenom mjerom u istom danu, korišćenjem istih argumenata kojim je BiH operaterima zabranjeno emitovanje RTS-a i HRT-a.\nDo zaključenja ovog teksta nismo dobili odgovore na pitanja koja smo uputili svim kanalima Javnog RTV servisa u BiH: Da li su dobili ikakav novac za proteklih pet godina korišćenja njihovih programa u platformi NET TV PLUS i da li su potpisali bilo kakav ugovor koji omogućuje emitovanje programa Javnog RTV servisa u ponudi NET TV PLUS.\nNaš portal provjerava da li se slična krađa dogodila i sa HRT-om i programom RTS-a u Evropi o čijoj nelegalnosti prenosa u BiH uveliko u svojim saopštenjima piše “United media”.\nNakon što dobijemo odgovore od Javnog RTV servisa BiH objavićemo nastavak ove priče, ali već sa ubjeđenjem da je sva ova galama oko zatamnjivanja utakmica Evrobasketa jednaka narodnoj mudrosti da “lopov i pravi paniku da bi ostao prikriven u toj galami”. Po onoj narodnoj: “Drž'te lopova!”\nRedakcija portala SrpskaCafe\nBiHSport KlubrtrsbhrtBHTevrobasketrak bihSport klub "United Media"FTVKonkrentski savjet BiH


Znanstvenici otkrili zašto neke kokice ne pucaju - Index.hr\nZnanstvenici otkrili zašto neke kokice ne pucaju\nNAĆI ćete ih na dnu svake porcije kokica tvrda, za zube opasna neispucala zrna poznata kao "stare cure". Zubari zbog njih imaju posla preko glave, no dani su im možda odbrojani, jer su znanstvenici utvrdili zašto se neke kokice ne pretvaraju u velike, bijele okruglice.\nOtprije je poznato da kokice, da bi eksplodirale, moraju imati točno određenu vlažnost u svojoj škrobnoj bazi, oko 15 posto. No, stručnjaci sa Sveučilišta Purdue spoznali su da tajna uspješnog pucanja kokica leži u strukturi ljuske.\nNeispucala zrna imaju propusnu ljusku koja sprječava rast tlaka i slabu strukturu ljuske koja omogućava pucanje.\n"Kokice su poput malenih brodova koji eksplodiraju kada tlak dosegne određenu točku", rekao je profesor Bruce Hamaker. "No, ako iz njih iscuri previše vlage, izgube mogućnost pucanja i jednostavno padnu na dno", dodao je.\nTo otkriće moglo bi pomoći prodavačima da izaberu najbolje vrste ili stvore nove s odgovarajućim ljuskama koje bi za sobom ostavljale malo ili čak nijedno neispucalo zrno.\nZnanstvenici, međutim, upozoravaju da je zasad nemoguće otkriti "stare cure" sve dok one ne završe na dnu porcije kokica.


Brčko: Radnici komunalnog preduzeća započeli otklanjati kvar na vodovodnoj mreži u Bukviku - Radio Brčko distrikta BiH\nPočetna/Brčko/Brčko: Radnici komunalnog preduzeća započeli otklanjati kvar na vodovodnoj mreži u Bukviku\nBrčko: Radnici komunalnog preduzeća započeli otklanjati kvar na vodovodnoj mreži u Bukviku\nMirsad Arnautović14.08.2020. - 15:09\nStanovnici dijela Mjesne zajedice Bukvik već danima imaju problem sa vodosnadbijevanjem na kojeg su više puta upozoravali nadležne u Brčko distriktu kako bi se, što hitnije, pristupilo otklanjanju ovog kvara.\n„Locirali smo na kojem dijelu vodovodne mreže je došlo do kvara najverovatnije usljed začepljenja vodovodne cijevi, te će naši zaposlenici danas izvoditi radove kako bi riješili taj problem u naselju Bukvik“, kazao je Majazudin Vehabović, pomoćnik direktora za logistiku u ovom preduzeću.\nVehabović je istakao da su, tokom ovog ljeta, na izvorišima u južnom dijelu distrikta bile dovoljne količine vode, te da su sve eventualne nestašice u seoskim vodovodima bile prouzrokovane kvarovima na lokalnoj vodovodnoj mreži.\nOn je dodao da, u svakom slučaju, postoji potreba da se u rejonu Štrepaca pristupi bušenju još jednog bunara kako bi se moglo odgovoriti na sve veću potrebu širenja vodovodne mreže u seoskim područjima u južnom dijelu Distrikta.\nBukvik Majazudin Vehabović Vodosnadbijevanje


Pič je ranije služio kao načelnik štaba odbrane Velike Britanije.\n- Kao specijalni izaslanik premijera, sarađivaće sa liderima Zapadnog Balkana i drugima širom regiona, kao i sa našim saveznicima u SAD i Evropi na podršci i jačanju regionalne stabilnosti. Njegov rad će takođe uključivati promovisanje jakih demokratskih institucija i otvorenih društava, pomaganje u suočavanju sa ozbiljnim i organizovanim kriminalom i drugim zajedničkim bezbednosnim izazovima, i podsticanje rešavanja nasleđenih pitanja poput ratnih zločina i nestalih lica - saopštila je ambasada Velike Britanije u Srbiji.\nS tim u vezi, kako su saopštili, nastaviće da predvodi rad na unapređenju rodne ravnopravnosti i implementaciji Inicijative za sprečavanje seksualnog nasilja u sukobima.\n- U Bosni i Hercegovini (BiH), aktivnosti Ser Stjuarta će podržati rad međunarodnog visokog predstavnika Kristijana Šmita, koji i dalje uživa punu podršku Ujedinjenog Kraljevstva. Što se tiče Srbije i Kosova, on će sa našim partnerima raditi na podršci dijalogu Srbije i Kosova, uz posredništvo Evropske unije - saopštila je ambasada.\nOni dalje navode da kada je reč o BiH, visoki predstavnik je upozorio da se ova zemlja suočava sa najvećom egzistencijalnom pretnjom svog posleratnog perioda i da postoji stvarna mogućnost dalje podele i sukoba.\n- Zajedno sa međunarodnim partnerima, Ujedinjeno Kraljevstvo radi na rešavanju svih pretnji stabilnosti u skladu sa Dejtonskim mirovnim sporazumom koji je podstakao teško stečeni napredak u Bosni i Hercegovini, tokom poslednjih 26 godina. Ujedinjeno Kraljevstvo takođe pomaže u suočavanju sa drugim regionalnim izazovima, uključujući podršku normalizaciji odnosa između Srbije i Kosova i borbu protiv organizovanih kriminalnih grupa. Ujedinjeno Kraljevstvo će igrati važnu ulogu, blisko sarađujući sa vladama regiona i svojim međunarodnim partnerima - saopštila je ambasada Velike Britanije u Srbiji.\nTim povodom premijer Boris Džonson je istakao da je njegova zemlja duboko posvećena evropskoj bezbednosti.\n- Zapadni Balkan se suočava sa najvećom pretnjom svojoj stabilnosti i bezbednosti u poslednje dve decenije. Imamo dužnost da učinimo sve što možemo da očuvamo pomake postignute mirom i dijalogom – ne smemo dozvoliti bilo kakav povratak nasilju i podelama iz prošlosti. Veliko iskustvo i stručnost ser Stjuarta će ojačati međunarodne napore da se zaštiti mir i promovišu evroatlantske integracije u ovom ključnom regionu - kazao je Džonson.\nOglasila se i ambasadorka Velike Britanije u Srbiji Šan Makleod koja je istakla stručnst Piča.\n- Snažno pozdravljam imenovanje ser Stjuarta Piča za specijalnog izaslanika premijera za Zapadni Balkan. Ser Stjuart je veoma poštovan i svojim značajnim iskustvom će doprineti ovoj ulozi. On se raduje saradnji sa liderima širom regiona, u ime vlade Ujedinjenog Kraljevstva i u bliskoj saradnji sa britanskim ambasadama, kako bi se podržala i ojačala regionalna stabilnost. Njegovo imenovanje je jasan znak kontinuirane britanske posvećenosti jačanju odnosa sa zemljama Zapadnog Balkana i bezbednosti i prosperitetu ovog važnog regiona. Veoma se radujem saradnji sa njim - rekla je Makleod.


Aleksandar Stojčić Radoš Pejović Milan Parezanović Igor Švonja Zoran Pavlović Milorad Crnjanin Stevan Jurić Zoran Malinić Goran Igić Svetlana Hajdić\nKorupcija buja u redovima SNS, što je konačno obelodanjeno na primeru bivše naprednjačke vlasti u Novoj Varoši na današnjoj vanrednoj konferenciji za medije Srpskog pokreta Dveri u Čačku. Na konferenciji su učestvovali: Boško Obradović, predsednik Dveri, Rade Raketić, odbornik Dveri u skupštini opštine Nova Varoš, Marko Popadić, član novog opštinskog veća u Novoj Varoši u ime Dveri, Slaviša Purić, novi zamenik predsednika opštine i Dejan Grbić, pomoćnik direktora Direkcije za izgradnju Nove Varoši.\nDveri imaju odbornike u 28 gradova i opština u Srbiji. Nova Varoš je prva opština u Srbiji u kojoj su Dveri deo vladajuće većine. To je i prva opština u Srbiji u kojoj je smenjena lokalna vlast SNS i SPS. Posle opštine Prijepolje i Nova Varoš u kojoj su Dveri otkrile korupcionaške afere vlasti SNS - nastavljamo sa opozicionim radom i svu dokumentaciju i dokaze za korupciju dostavićemo novom ministru pravde i predsedniku Vlade Republike Srbije kada dođu na sednicu Narodne skupštine Republike Srbije.\nZa pet godina Vučićeve vlasti niti jedan slučaj korupcije nije završio pravosnažnom sudskom presudom niti se u zatvorima Srbije na zasluženoj višegodišnjoj robiji danas nalazi jedan jedini lopov koji je opljačkao Srbiju u prethodnih 26 godina. Još jedan dokaz da je borba protiv korupcije Srpske napredne stranke velika laž i prevara je da je predsednik zlatiborskog okružnog odbora SNS Dimitrije Paunović još uvek na slobodi - rekao je Obradović. Posle predsednika opštine Prijepolje Dragoljuba Zindovića iz SNS, koga su odbornici Dveri u skupštini opštine Prijepolje uhvatili u otvorenoj korupciji, sada otkrivamo javnosti novu korupcionašku aferu u SNS – slučaj Nova Varoš.\nNaime, bivši predsednik opštine Nova Varoš i aktuelni načelnik Zlatiborskog okruga Dimitrije Paunović iz SNS stoji iza niza korupcionaških afera koje su zatvorene u fiokama policije, tužilaštva i sudova zbog zaštite koju mu pruža visoki funkcioner SNS i donedavni ministar pravde Nikola Selaković. Ovo je priča o korupciji u vrhu SNS o kojoj Aleksandar Vučić – kao „veliki borac protiv korupcijeˮ – gromoglasno ćuti. Ovo je neverovatna priča o ulaganju opštinskih para u opremanje državne imovine koja se potom privatizuje, a da iza svih tih privatizaciji stoji predsednik opštine lično.\nOvo je priča o nenamenskom trošenju narodnih para i prelivanju u privatne džepove. Ovo je slika stranačke pljačke države koja se odvija u celoj Srbiji. Pozivam Aleksandra Vučića da se javno izjasni o ovoj aferi u najvišim redovima SNS - zaključio je Obradović. Detalje o otkrivenim korupcijama bivše naprednjačke vlasti u Novoj Varoši pogledajte ovde. Sada Aleksandar Vučić ima priliku da dokaže da li borbi protiv korupcije podležu i članovi SNS ili ih neko sa vrha republičke vlasti štiti, kao što je bivši ministar pravde Nikola Selaković štitio do sada bivšeg predsednika opštine Nova Varoš Dimitrija Paunovića, koji mu je asfaltirao put do rodne kuće u Novoj Varoš od 2 kilometra u vrednosti od 7 miliona dinara.


Veliki uspjeh naših boraca u džiudžicu – Svjetska bronza za klub Slavija – ALPIS\nNov 26, 2021 #drustvenaodgovornost, #dziudzicu, #istocnosarajevo, #mozzart, #slavija\nZa ostvarivanje najvećih sportskih uspjeha potrebni su talenat, vrijedno treniranje, ali i finansijska sredstva. Najbolji dokaz da kvalitetni i posvećeni sportisti mogu do svjetskih odličja, uz adrekvatnu podršku, je džiudžicu klub Slavija iz Istočnog Sarajeva.\nI ranije su nastupali na velikim takmičenjima, ali su sa nedavno završenog Svjetskog prvenstva u Abu Dabiju, uz donaciju Mozzarta, osvojili prvu svjetsku medalju. Njihov junior i reprezentativac Srpske, Lazar Matić okitio se bronzom, zbog čega su svi u klubu presrećni.\n“Mi smo izuzetno zadovoljni i zahvalni kompaniji Mozzart na podršci koja nam je mnogo značila i koja je dio naše svjetske medalje. I prije smo imali dobre nastupe na Svjetskom prvenstvu, ali nismo imali dovoljno finansija. Uz pomoć Mozzarta uspjeli smo da ostvarimo veliki cilj i da donesemo prvu medalju za klub od osnivanja”, kaže Danijel Blažić, sportski direktor Jiu Jitsu kluba Slavija, Istočno Sarajevo.\nBlažić se poslije četiri godine pauze vratio na tatami i na Svjetskom prvenstvu u Abu Dabiju ostvario najbolji rezultat kojeg je ikada napravio neki senior iz BiH, osvojivši sedmo mjesto. Davor Bujak, junior Slavije koji je aktuelni prvak Evrope, takođe je bio sedmoplasirani u Abu Dabiju.\nČinjenica da je Slavija rasadnik talenta i ne čudi jer već 13 godina posvećeno rade sa mladim talentima. Imaju oko 100 članova u selekcijama od pionira do seniora. Prije dva mjeseca osvojili su zlato na Evropskom prvenstvu u Frankfurtu, a prije dvije godine imali su kadetskog prvaka i juniorskog viceprvaka Evrope na Kritu.\nOd osnivanja klub ima budžetsku podršku opštine Istočno Novo Sarajevo, a svi redovno plaćaju članarine što im omogućava odlazak na putovanja i pripreme, te nabavku opreme. Ipak, za odlazak na najveća takmičenja potreban im je dodatni novac, zbog čega su posebno zahvalni Mozzartu.\n“Vjerovali smo u ove momke kada smo odlučili da im pružimo podršku. Njihovi prethodni rezultati i posvećenost bili su dodatni argumeti da ih podržimo u želji da nastupe na Svjetskom prvenstvu u Abu Dabiju. Osvojena bronza je u potpunosti opravdala povjerenje koje smo im ukazali”, kaže Selma Salkanović, rukovodilac Direkcije korporativnih poslova Mozzarta.\nA članovi Slavije planiraju da nastave putem uspjeha i u budućnosti. Ambicija im je da iduće godine učesvuju na najvećim takmičenjima. U njihovom kalendaru već su Balkansko prvenstvo u Banjaluci, Evropsko u Sankt Petersburgu, te ponovo Svjetsko u Abu Dabiju, kao i brojni regionalni turniri, a bez medalja se, kažu, ne vraćaju.\nKOMPANIJA MERIDIAN: I u 2022. godini pomoć stiže najugroženijima\nJan 7, 2022 AB\nDec 29, 2021 AB


U Novom Sadu je trenutno 1.445 obolelih od virusa korona, a kako su najavili čelnici grada, mere koje važe će biti produžene.\nKako je naveo gradonačelnik Miloš Vučević, juče je registrovano 20 novozaraženih, što je najmanji broj obolelih u jednom danu u poslednjih mesec dana.\n"Ovo nije razlog da se opustimo, nastavićemo sa merama >> Pročitaj celu vest na sajtu Radio 021 << koje smo definisali, one daju rezultate. Imamo talas smirenja situacije u gradu i relaksacije zdravstvenog sistema koji je bio opterećen. Moj predlog će biti da se mere produže", rekao je Vučević.\nPrvi čovek Novog Sada je dodao da će za sve građane osim za sportiste, zabrana rada bazena važiti do kraja kupališne sezone.\n"Izašli smo iz onog najgoreg talasa koji smo imali. Dobar trend je da svakog dana imamo više otpuštenih iz bolnica nego onih koji su primljeni. Nadamo se da ćemo se polako oporaviti i da ćemo naučiti da živimo s kovidom dok ne stigne lek, odnosno vakcina", zaključio je Vučević.\nVučević: Epidemiološke mere u Novom Sadu ostaju na snazi, novi paket pomoći za privredu grada\nEpidemiološke mere u borbi protiv korona virusa u Novom Sadu ostaju na snazi, a Grad je doneo nove mere za pomoć privredi, izjavio je danas gradonačelnik Miloš Vučević.


Piroćanci pobednici turnira u basketu – Nikola Kamenov pobednik u tri konkurencije -\nHomefotoPiroćanci pobednici turnira u basketu – Nikola Kamenov pobednik u tri konkurencije\nAugust 7, 2017 Toni Aleksov foto, sport 0\nKošarkaški klub „Dimitrovgrad“ u saradnji sa Sportsko-turističkim centrom „Caribrod“ i uz finansijsku podršku Opštine Dimitrovgrad i ove godine je organizovao tradicionalnu manifestaciju “Dani košarke”.\nTakmičenja u basketu, šutiranju trojki, poligonu i tradicionalni susret “Stari – Mladi” i ove godine su okupili veliki broj ekipa i pojedinaca, koji su se u petak i subotu, 4. i 5. avgusta okupili u Sportskom centru “Park”.\nNajbolji basketaši u konkurenciji seniora ove godine su momci iz ekipe “Maj plejs”, drugi su “Nišlije”, a treći “Red lebel”.\nNajbolji kadeti su “Ratnici”, drugo mesto pripalo je ekipi “Rale preljuba”, a treće ekipi “Individualci”.\nNajbolji trojkaš i pobednik poligona je Nikola Kamenov, a on je ujedno član i pobedničke ekipe u konkurenciji kadeta.\nU foto galeriji možete pogledati najinteresantnije momente sa završne večeri.\nFOTO: “Tri i po muškarca” pobednici Basket turnira u Dimitrovgradu Fudbaler Saša Markov najbolji sportista, a KK „Dimitrovgrad“ najbolji sportski kolektiv za 2016. godinu Plivanje za Časni Bogojavljenski krst 19. januara – prijave kandidata do 16. januara В спортната зала в Димитровград се проведе детски футболен турнир\nNa ovogodišnjem Nišville jazz festivalu 300 volontera iz Srbije i regiona\nJuly 10, 2016 Petar Videnov 0\nOvog vikenda znatno je pojačan intenzitet saobraćaja na svim putevima koji vode ka Bugarskoj, Makedoniji i Crnoj Gori. Ekipa portala „Far“ snimila je kilometarsku kolonu automobila na magistralnom putu E-80 Niš-Dimitrovgrad ka srpsko-bugarskoj granici. […]\n„Željuša“ slomila „Pobedu“ u drugom poluvremenu\nRezultatom 7:1 pobedio je danas fudbalski klub „Željuša“ „Pobedu“ iz Držine u 16. kolu Pirotske opštinske lige. Gosti su prvi stigli do vođstva u 17. minutu i sve do 43. minuta su to održavali, kada […]


Ne spavajte sa telefonom: Ako vam je bliže telu od ovoga, možete da dobijete rak - upozoravaju stručnjaci | Web-Tribune.com\nHome / ZDRAVLJE / Ne spavajte sa telefonom: Ako vam je bliže telu od ovoga, možete da dobijete rak – upozoravaju stručnjaci\nNe spavajte sa telefonom: Ako vam je bliže telu od ovoga, možete da dobijete rak – upozoravaju stručnjaci\nMinistarstvo zdravlja Kalifornije upozorilo je ljude da ne drže svoje telefone uz telo kada uveče legnu jer mogu da izazovu rak.\nStručnjaci su čak objavili i poseban vodič za smanjenje izloženosti radijaciji koju oni emituju usled sve većeg broja dokaza da mogu da izazovu rak, probleme sa mentalnim zdravljem i reproduktivnim zdravljem.\nMobilni telefoni emituju informacije uz pomoć radio signala niske frekvencije, a to može da nas izloži nezdravoj radijaciji, posebno kada gledamo ili skidamo velike fajlove kao što su video snimci i pesme.\nIpak, stručnjaci napominju da dokazi nisu definitivno pokazali da je ova radijacija opasna, ali da postoji dovoljno istraživanja koja ukazuju na to i d abi zbog toga trebalo da budemo posebno oprezni.\n– Držanje telefona u direktnom kontaktu sa telom nikada nije bila dobra ideja. Zapravo, sami proizvođači telefona se slažu sa ovom tvrdnjom, a neki od njih čak daju i upozorenja uz kupljeni telefon.\nNaše mišljenje je da bi telefon trebalo da od tela bude udaljen barem za dužinu ruke, upozoravaju stručnjaci.\nKao najbolje rešenje oni preporučuju korišćenje bežičnih slušalica kako bi telefon bio dovoljno daleko od tela, prenosi Daily Mail.\nPrevious Da li ste primetili traktor u filmu „Boj na Kosovu“? Ovo su najluđe greške u domaćim filmovima (VIDEO)\nNext Rak je trebalo da ga ubije za svega nekoliko nedelja, ali zahvaljujući ovoj dijeti živ je već godinama


Gej brakovi uskoro legalizovani u Srbiji?\nNaslov: Gej brakovi uskoro legalizovani u Srbiji? Januar 12th 2011, 15:39\nBEOGRAD - Nevladina organizacija Gej-lezbijski info\ncentar (GLIC) zatražila je promenu Ustava Srbije u delu koji brak\ndefiniše kao zajednicu muškarca i žene, kako bi se u budućnosti\nomogućila legalizacija istopolnih brakova.\n„GLIC traži da se član 62. promeni i da definicija bude polno\nneutralna, odnosno da je brak unija dve osobe. Smatramo da je ta promena\nvažna, kako bi se ostavila mogućnost da se jednog dana, kada Srbija i\nsrpska gej-lezbijska zajednica bude spremna, mogli da se legalizuju\nistopolni brakovi, bez ponovne promene Ustava“, navodi se u zahtevu.\nGej-lezbijski centar je, takođe, podržao inicijativu Srpske\nnapredne stranke da se promeni Ustav Srbije i da se smanji broj\nposlanika u republičkom parlamentu.\nNaslov: Re: Gej brakovi uskoro legalizovani u Srbiji? Januar 14th 2011, 10:58\nJa sam u principu za ljdsku slobodu u svakom obliku,tako da nemam nishta protiv ni ljudi koji su razlichiti od mene,tj.gej,ali zaista ne treba dozvoliti da se izopacheno pretvori u drushtveno prihvatljivo ,pa josh i ozakonjeno,jer svojoj deci dajemo losh primer priznajuci gej brakove na nivou drzave.\nNaslov: Re: Gej brakovi uskoro legalizovani u Srbiji? Februar 9th 2011, 14:50\nKad pogledam,mi smo mnogo napredovali kao zemlja u poslednje vreme!Do pre jedno 10-15 godina,da si samo izasao na ulicu u nekim uskim farmerkama(nebitno da li si strejt lik) ne bi stigao ni do autobuske stanice,neko bi rekao:"Ae da izudaramo ovu pedercinu!" A sada oni imaju neka svoja prava!Vise ne mozes ni da ih bijes,odmah ima da ti napakuju nekih 15 nevladinih organizacija za vrat!Pored zabrane alkohola,zatvaranja klubova i jos ovo da dozvole...ja cu stvarno da se odselim u Kolumbiju!\nBroj poruka : 3651\nNaslov: Re: Gej brakovi uskoro legalizovani u Srbiji? Mart 12th 2011, 20:16\nSvakakvih bolesnika ima...\nNaslov: Re: Gej brakovi uskoro legalizovani u Srbiji?